Erriberako Merkatuak gaur estreinatuko du Sukaldaritzako Eskolak egingo duen show cooking-en tourra - Deia\nErriberako Merkatuak gaur estreinatuko du Sukaldaritzako Eskolak egingo duen show cooking-en tourra\nUriko zazpi merkatuetan disfrutatu ahal izango da ekimenaz\nErriberak, Zabalguneak, Deustuk, San Inaziok, Labayruk, Otxarkoagak eta Traukok bat egingo dute, kalitatezko, gertuko eta prezio oneko merkatua balioan jartzen duen ekimen honetan, hori guztia, beti ere mezu osasungarria duen kontzeptuaren barruan. bilbao.eus\nErriberak, Zabalguneak, Deustuk, San Inaziok, Labayruk, Otxarkoagak eta Traukok bat egingo dute, kalitatezko, gertuko eta prezio oneko merkatua balioan jartzen duen ekimen honetan, hori guztia, beti ere mezu osasungarria duen kontzeptuaren barruan.\nBILBO. Erriberako Sukaldaritza Eskolako ikasleek Bilboko Udal Merkatuetan erakutsi ahal izango dituzte euren gaitasunak. Bertako produktuekin lan egingo dute Bilbao Zerbitzuak eta Bilboko Ostalaritza Goi Eskolak antolatutako ekimen honetan. Lehenengo show cooking-a Erriberako Merkatuan izango da, gaur bertan, hilak 18.\nHiriari erosketa saski onena ematen dioten zazpi Udal Merkatuek ?Erriberak, Zabalguneak, Deustuk, San Inaziok, Labayruk, Otxarkoagak eta Traukok? bat egingo dute, kalitatezko, gertuko eta prezio oneko merkatua balioan jartzen duen ekimen honetan, hori guztia, beti ere mezu osasungarria duen kontzeptuaren barruan.\n2020ko urtarriletik aurrera, programak bere proposamenak aberasten jarraituko du, sukaldaritza osasungarriarekin, inauterietako platerekin, merkatuko ortuari, haragi eta arrainekin, udako produktuekin, basokoekin? Saioak 11:00etan izango dira. Honela banatuko dira: urtarrilaren 24an, Zabalguneko Merkatuan; otsailaren 14an, Erriberako Merkatuan; martxoaren 20an, Otxarkoagako Merkatuan; apirilaren 24an, Erriberako Merkatuan; maiatzaren 22an, San Inazioko Merkatuan; ekainaren 19an, Erriberako Merkatuan; uztailaren 24an, Traukoko Merkatuan; eta irailaren 18an eta urriaren 16an, Erriberako Merkatuan.\nErriberako Merkatuko Sukaldaritza Eskola berriak, "Eskuak zikintzeko" aukera emango duten banakako 12 sukaldaritza postu ditu, ikasleek, sukaldariak aurretik azaldutako eta egindako errezetak prestatu beharko baitituzte. Horrez gain, irakasleak produktuen koalitateak ere azalduko dizkie partaideei, eta baita klasean proposatutako platerak prestatzeko erabili beharreko teknikak ere.\nESHBIk gustu guztietarako ikastaro programa diseinatu du, oso gai anitzekin. Nazioarteko sukaldaritza: sushia, pasta, cevicheak, fideo asiarrak, tex-mexa?; euskal sukaldaritza: bakailaoa, tradizionala, pintxoak, sukalkiak eta marmitakoak, euskal postreak?; eta bestelako sukaldaritzak, denboraldikoa, saltsa eta sukaldaritzako fondo ikastaroa, hastapenekoa, hirugarren adinari zuzendutakoa, ikasleei zuzendutakoa


MAGOEI ESKUTITZA Meltxor, Gaspar eta Baltasar: Hogeitemeretzi bider dira aurtengoko honekin ohizko eskubidea egin dizuedala.\nZuek badakizue nik beti zintzo jokatu dudala eta gure lurralde hauetan zuei lehiakide indartsu bat irten zaizuen arren Olentzerori nagokio, noski nik ez ditut haurtzaroko lagunak ahaztu.\nZuek eta zuen mezulari leiala duzuen Bizarzuri jatorrak ez diguzue nire adinekoei hutsik egin.\nAspaldiko adiskideak gara; ongi gogoratuko duzue, aurrena nire etxeko balkoian zuen morroiek eskaileretatik igoz zer ekarriko zidaten zai egonez, eta gero kabalgatan zuzilariarena eginez, beti-beti zuen ondoan izan nauzue.\nIkus dezakezuenez, ez dizuet ezer ekar diezadazuen eskatzen; alderantziz, oraingoan ekarri beharrean eraman dezazuen erregutu nahi nizueke.\nEz, ez naiz erotu; hori uste dut, behintzat.\nEskutitza irakurtzen jarraitu eta zuek ikusi ea posible ote den aurtengo eskariari erantzun zuzena ematea.\nLehenik eta behin, orain dela urtebete gure Herriarentzat eskatu nizuen zoriona ez dela hemendik igaro aitortu behar dizuet.\nBere ordez, nahigabea izan da nagusi.\nBeraz, arren, eroan gugandik zama itzel hori.\nAzkenik, xamurragoak litezkeen proposamenak egin nahi nizkizueke.\nAurten entzungor egingo ez duzuelako, nire eskerrona. Josemari Velez de Mendizabal.


Udalak bete asmo dituen bi agente lehen plazetara aurkezteko izen-ematea zabalik dago otsailaren 22ra arte — Berbia\nUdalak bete asmo dituen bi agente lehen plazetara aurkezteko izen-ematea zabalik dago otsailaren 22ra arte\nDeialdiaren iragarkia BOEn argitaratu da gaur\nUdaltzaingoko agente lehen bi plaza hauek kolektibo jakin bati zuzenduta daude: Euskal Autonomia Erkidegoko edozein udalerritan dagoeneko udaltzain lehen direnei, agente lehen kategorian zerbitzu aktiboan egon eta horretan bi urte beteta dituztenei, alegia. Aipatu baldintza horiezaz gain, euskarari dagokionez 3. Hizkuntza Eskakizuna izatea eta B gida baimena izatea ere eskatzen da.\nEstatuko Aldizkari Ofizialean argitaratuta Euskal Autonomia Erkidegoko agente lehenei zabaldutako hautaketa prozesu hau barne promozioz betetzen saiatu zen lehenik Udala; lehen eskaintza udal plantillan dauden udaltzainei zuzendu zitzaien. Baina inor aurkeztu ez zenez, deialdia Autonomia Erkidegora zabaltzea eta dagoeneko agente lehena maila dutenei zuzentzea erabaki zen.\nInteresatuek otsailaren 22ra arteko epea dute izena emateko.\n24 neska-mutikok egingo dute Lehenengo Jaunartzea domekan


Garo�aren luzapena, Gobernuak sektoreari jarriko dizkion baldintza ekonomikoen menpe\n2013ko ekainaren 18a | Azken eguneraketa 21:01 Ingurumena\n2012-09-06\t0 0 Tweet\nGaro�a ixteko eskatuko duen martxan parte hartzera deitu du Greenpeacek.\nGaroñako zentral nuklearra kudeatzen duen Nuclenor enpresak, hura ustiatzen jarraitzeko eskaririk ez dio egin oraindik Espainiako Industria eta Energia Ministerioari, eskaria egiteko epea gaur amaituko den arren. Enpresak adierazi duenez, sektorearen araudiak sortzen duen "ziurgabetasuna" argitu bitartean, ez du luzapen eskaririk egingo. "Ziurgabetasun" horren atzean arrazoi ekonomikoak daude. Industria Ministerioak oraindik ez du jakinarazi nuklearren sektoreari zenbateko zergak jarriko dizkion, eta hori da Nuclenorri zalantzak sortzen dizkiona.\nNuclenor enpresa Endesa eta Iberdrola konpainia elektrikoek osatzen dute, parte-hartze berdinarekin. Enpresa horiek diotenez, zentralak "modu seguruan funtzionatzen jarraitzeko baldintza guztiak betetzen ditu", Segurtasun Nuklearrerako Kontseiluak (CSN) eta Energia Atomikoaren Nazioarteko Agentziak (IAEA) berretsi dutenez.\nAldiz, hainbat alderdi eta kolektibok hura ixteko eskatu dute. Greenpeace erakundearen arabera, esaterako, pasa den hilean Flandriako Doel 3 zentralean agertutako pitzadurek Garoñaren itxiera eskatzeko arrazoiak sendotzen dituzte. Zentral hura eraiki zuen enpresak (Herbehereetako Rotterdam Droogdok Maatshappij-ek) egin zituen Garoñako eta Cofrendeseko zentralen ontziak ere. Honen guztiaren harira, Greenpeacek igande honetan Barcina del Barco (Burgos) eta Garoñako zentralaren artean egingo den martxan parte hartzera deitu ditu herritarrak. Zentrala ixteko eskatuko dute parte hartzaileek.\nBestalde, Segurtasun Nuklearraren Kontseiluak esan du, Doel 3ko gertaeren ostean, Garoñako zentrala ikuskatuko dutela, baina motiboak daude erakunde horren sinesgarritasuna zalantzan jartzeko, Mikel Garcia ARGIAko kazetariak bere blogean idatzitako artikulu honetan azaltzen duen moduan: Zergatik ez den sinesgarria Garoñaren etorkizuna erabakitzen duen Segurtasun Nuklearraren Kontseilua.\n"Arrazoizkoa da Garoñako ontziaren segurtasuna zalantzan jartzea"\nGreenpeacen antzeko terminoetan mintzo da Francisco Castejon fisikari nuklearra, Jon Rejado kazetariak Berria egunkarian egindako elkarrizketan. "Garoñak lehen zirkuituan korrosio arazo larriak ditu; Erreaktorearen ontziaren barruko upeltxoan pitzadurak daude, eta CSNk 2000. urtean hori konpontzeko neurriak hartzera behartu zuen jabea", dio Castejonek. "Kontrol barren tutuetan ere pitzadurak aurkitu dituzte. Ez dago argi akats horiek zerikusia duten fabrikazio arazoekin; baina agerikoa da: akats gehiago agertzeko arriskua areagotzen du".\nFisikariaren hitzetan, "Garoñako eta Doel 3ko erreaktoreen sistemak ezberdinak dira, baina horrek ez du esan nahi ontzia segurua dela ziurta daitekeenik. Kontrakoa esango nuke. Doel 3n agertu diren akatsak kalitate kontrolen erruz izan badira, arraroa litzateke kontrol horiek garaiaren arabera aldatzea. Pitzaduren arazoa da ezin dela jakin noiz agertuko diren". Zoriaren araberakoa dela dio: "Xaflak soldatzean jasandako tenperaturak eragiten du, nola soldatu den, nola hoztu, nola kendu duten tentsioa... Kontu horiek ezagututa ere, zaila litzateke esatea noiz ager daitezkeen pitzadurak. Baina arrazoizkoa da Garoñako ontziaren segurtasuna zalantzan jartzea, ez bakarrik korrosioagatik, baita arazo berri honengatik ere".


Iodo pilulak Belgikan, balizko istripu nuklearren prebentziorako\nHerrialdeak dituen 11 milioi biztanleei iodo pilulak emango dizkie Belgikak, balizko istripu nuklearren aurrean prebentzio neurri gisa. Gaur-gaurkoz, Belgikak Tihangeko eta Doeleko zentral nuklearrak ditu martxan. Bertako herritarrek iodo pilulak hartzen dituzte.\nGaur-gaurkoz, Belgikak Tihangeko eta Doeleko zentral nuklearrak ditu martxan.\nIker Oñate Aiastui @iker_onate | Asier Iturralde Sarasola @aldatsa\nBelgikako Gobernuak 100 kilometroko erradiora zabaldu du segurtasun esparrua, herrialde osoa barnebilduz. Orain arte, soilik 20 kilometroko erradioan bizi direnei banatu izan dizkiete iodo pilulak. Istripu nuklearra gertatzekotan, tiroide-guruinetan pilatzen den erredakzioa murriztuko zukeen pilulak.\nHerrialdeko Tihangeko eta Doeleko zentral nuklearrek segurtasun arazoak izan dituzte azken boladan, pitzaduretatik isuria eta argitu gabeko sabotaje saiakera, besteak beste. Erreaktorea biltzen duen ontziaren metalaren degradatzeak ere kezka eragiten du.\nBelgikako Gobernuak harturiko neurriak babestu ditu Jean-Marc Nollet Ecolo alderdi ekologistako kide eta diputatuak, baina adierazi du “herrialde osoak iodo pilulak hartu arren, arrisku nuklearrak hor jarraitzen” duela.\nBi zentral nuklearrak ixteko eskatu dio Alemaniak Belgikari, “arriskutsuak” direla argudiatuz. Alemania zentral nuklearrak ixteko prozesuan dago murgildurik. Belgikako bi zentral nuklearrek 40 urtetik gora dute.\nGaroñaren kasua, segurtasun esparrua 100 kilometroko erradiora zabalduko balitz:\nKanal honetan artxibatua: Energia nuklearra\nEnergia nuklearra kanaletik interesatuko zaizu...\nGerra atomikoa, uranio meatzeek lagatako kalteak, zentral nuklearren hondakinak, klima aldaketari aurre egiteko balio ote dezakeen industria nuklearrak… Horiek eta energia atomikoaren beste hainbat osagai eta ikuspegi jorratzen dituzten filmak erakutsiko dira... [+]\nGerra atomikoa, uranio meatzeek lagatako kalteak, zentral nuklearren hondakinak, klima aldaketari aurre egiteko balio ote dezakeen industria nuklearrak… Horiek eta energia atomikoaren beste hainbat osagai eta ikuspegi jorratzen dituzten filmak erakutsiko dira 'Uranium... [+]\nUkrainan 1986ko apirilaren 26an izandako istripu nuklearra gogora ekarri du Ekologistak Martxan taldeak eta energia nuklearrera "desentxufatzeko" dei egin du. Horretarako, %100 energia berriztagarria merkaturatzen duten enpresetara pasatzea gomendatu du.\nErrusiako armadak Txernobylgo zentral nuklearraren eremua kontrolpean du. Hala adierazi du ostiral goizean Errusiako Defentsa Ministroak.\nOrain hamar urte pasa, Fukushima lehertzearekin batera, ia mundu osoan, baina batez ere Europan, energia iturrien inguruko eztabaida areagotu zen. Alemaniak hartu zuen epe ertainera nuklearrak ordezkatzeko lidergoa; Espainiak eta Frantziak ere, aho txikiarekin bederen, bide... [+]\n'Euskara aurrera' manifestazio nazionalera batu dira Gasteizko eragile eta norbanakoak ere


EAJ-ak SOPELAKO MURAL POLITIKOAK EZABATU NAHI DITU\n| 2021-08-06 01:41:00\nUdal Gobernuak 23.500 euro inguru gastatuko ditu enpresa bat kontratatzen, egun Enrike Urrutikoetxea kalean dauden mural politikoak ezabatuz eta haien ordez “urrezko bi kurrilo” margotuz. Horretarako, “hiru pertsonen iritziak” jaso omen dituzte eta enpresak emandako aukeretatik bat aukeratu dute. Kale horretako puntu-beltza ezabatzea omen da helburu, Udal Gobernuaren esanetan. EH Bilduk margoketa hori mural politikoak ezabatzeko ekintza bat dela salatu du eta mural berriak herriko talde eta eragileekin adosteko eskaria luzatu dio EAJ-ri.\nErabakia behin hartuta jakinarazi digute\nKultura zein Berdintasun Batzordeetan ez da gaia landu, beraz alor horietako EH Bilduko zinegotziek ez zuten ekintza horren berri. Kreditu transferentzia baten (23.532,08€) berri ematearen bitartez ezagutu izan du EH Bilduk Udal Gobernuaren erabakia, Ogasun Batzordean. Hori dela eta, Ogasun Batzordean jasotako informazioa berresteko eskatu zion Sopelako Udalaren Alkateari: kokagune zehatza, muralaren irudia eta irudi hori aukeratzearen arrazoiak, gaia zergatik ez den landu erabakia hartu aurretik beste batzorderen baten (adibidez, kulturan, berdintasunean edo hirigintzan).\nUrrezko bi kurrilo mural politikoen ordez\nUdal Gobernuak enpresa bat kontratatu du, gaur egun Enrike Urrutikoetxea kalean (metroko zubiaren azpian) dauden mural politikoak ezabatuz eta haien ordez “urrezko bi kurrilo” margotuz. Horretarako, “hiru pertsonen iritziak” jaso omen dituzte eta enpresak emandako aukeretatik bat aukeratu dute. Kale horretako puntu-beltza ezabatzea omen da helburu, Udal Gobernuaren esanetan.\nEAJ-ak mural politikoak ezabatu nahi dituela salatu du EH Bilduk\n“Ados gaude herriko puntu beltzak ezeztatu behar direla eta hirigintza antolamendua genero ikuspegitik diseinatu behar dela (horren adibidea da EH Bilduk Abaro sektorearen plan partzialari egindako alegazioa). Ados gaude ere gure herriko kaleak kolorez alaitu behar direla. Baina susmoa daukagu mural horren benetako helburua herri mugimenduek egindako mural politikoak ezabatzea ote den. Horrela balitz, jarrera hori irmoki salatzen dugu. Alternatibak bilatu beharra dago. Adibidez, herriko kirol-, kultur-talde zein eragile sozialen esku uztea mural horien margoketa” (Arantza Bilbao EH Bilduko zinegotziaren interbentzioa, uztaileko osoko bilkuran).


Aurrekontuak - Correos\nCorreos Gardentasuna Aurrekontuak\nAurrekontuak eta urteko kontuak\nCorreos-ek aurrekontu bat egiten du, Grupo SEPI-ren bateratutako aurrekontuan sartzen dena, eta Estatuko Aurrekontu Orokorren parte da.\nOgasun eta Administrazio Publikoen Ministerioaren atarian agertzen den informazio ekonomiko eta finantzarioan eskuragarri dago aurrekontu-informazioa , 19/2013 Legeak, abenduaren 9koa, gardentasunari, informazio publikoa eskuratzeko bideari eta gobernu onari buruzkoa, biltzen duena.\nEkitaldi soziala urte bakoitzeko urtarrilaren 1etik abenduaren 31ra doa.\nEkitaldi soziala itxi eta hurrengo hiru hilabeteren barruan, Administrazio-kontseiluak urteko kontuak, kudeaketa-txostena, eta emaitza sozialeko proposamena egiten ditu; ondoren, ekitaldia itxi eta hurrengo sei hilabeteren barruan, akziodunen batzordeak onartu behar ditu.\nHautatu fitxategia Urteko kontuak eta Auditoretza-txostena 2017 Urteko kontuak eta Auditoretza-txostena 2016 Urteko kontuak eta Auditoretza-txostena 2015 Urteko kontuak eta Auditoretza-txostena 2014 Urteko kontuak eta Auditoretza-txostena 2013 Urteko kontuak eta Auditoretza-txostena 2012


MARURI JATABE. BILLABASOKO BASALANDAREAK: LORE ZURIDUNAK\nAntiinflamatoria,diuretikoa eta erreuma gaixotasunarentzat ere erabiltzen da.\nJende gutxik daki ordea landare honek, egun horren ospetsua den "aspirina"ri izena eman ziola, spirearen eratorria baita.Arrazoia, izen komertzialaren bila ari zirenean antzeko printzipio aktiboak zituen landarea aukeratzea baino ez zen izan.\nSOROETAKO ERREGINA ere esaten zaio.Maruriko "Began" ugari dira.\nASUN HANDIA.Urtica dioica\nBetidanik ezaguna, hainbat erabilpen izan ditu gure inguruko belar gehienak bezala.Milaka urteetan gizakiak egunerokotasunean hurbil izan du asuna: etxeko atean berez jaioa, ortu inguruan, herrirako bide bazterrean...nagusi zein umeak zauritu ditu ondotik pasatzean haurren negarrak eraginez eta mentarekin, ilenarekin edo inguruko beste hainbat landareren bila zoro moduan, majikoak ziren belarren bila , mina kendu nahiean ibili gara sarritan.\nGizakiak urteetan eta urteetan erabilpenak aurkitu dizkio asunari: sendatzeko, gure sukaldeetan, gaixotasunen ostean indarrak hartzeko, gorputza garbitzeko barrutik eta kanpotik...\nErabilpen batzuk zalantzazkoak beste batzuk sineskeri? baina hala ere hauetariko asko eta asko egun zientifikoki probaturik.\nAsunak historian zehar hamaika erabilpen izan ditu eta ziurrenik asko eta asko ere galdu dugu bidean. Badirudi Grezian Asunak egungo "viagra"ren erabilpena zuela, ipurdi eta sabeletik igurtziz topera jartzen omen ziren, konprobatuko? Paper pasta egiteko ere erabilia izan omen da, oihalak tintatzeko, sokak egiteko...\n"Asunak jaten bakarrik gizakiak urte batzuk bizi ahal izango luke" Elvira Crespo de Garbisuren PLANTAS MEDICINALES DEL PAIS VASCO.\nAmaginarrebari ere entzun diot gripea sendatzeko, kalentura kentzeko..."plegazinoak" (igurtzaldiak) egiten zituztela, asunekin gorputza astindu edo igurtzi. Hau Jatabe-Maruriko Billabaso auzoan kontatua, Etxeberri baserriko Julia Ugalde Ugarteri.\nDirutza gastazen dugu supermerkatuetan saltzen dizkiguten barazkietan (batzuetan bai tristeak gainera).\nOrtua dugunok dirutza ez baina hainbat ordu ematen dugu lurra prestatzen, ongarriak zabaltzen, belar txarrak kentzen...Bai xelebreak garela! Asuna Barazki bezala espinaken antzerakoa da, patatekin egosi eta olioa eta gatza gehituz goxo-goxoa eta bitamina eta mineral pila ditu, debaldekoa gainera.\nEgosi ostean tortilan, hosto handiak tenpurarekin...\nEskularruekin hartu edo bestela ileak kontrara ez mintzeko, nik hala ere ez nuke egingo.Hartu eta ordubete pasatzean ez direla mingarriak diote.Egosi ostean ere ez dira mingarriak.\nSENDATZEKO ERABILPENAK:Odola garbitzeko, erreuma, bronkitisa, anemia, diabetesa, gota...\nASUNAK PATATEKIN: Patatekin egosi eta olioa eta gatza gehitu (Espinakak bezala)\nEgosi ostean tortilan, hosto handiak tenpurarekin...Eskularruekin hartu edo bestela ileak kontrara ez mintzeko, nik hala ere ez nuke egingo.Hartu eta ordubete pasatzean ez direla mingarriak diote.Egosi ostean ere ez dira mingarriak\nOsagaiak: Edalontzi bat ur epel, goilarakadatxo bi azukre, 25gr legami freskoa (edo hiru goilarakada garagardo legami lehorra), 2 oliba olio goilarakada (extra,eko..), 435gr indardun gari hirina(ogia egiteko hirina), goilarakadatxo bat gatz, asun garbi eta bildu berri sortatxo bat (konfiantzazko lekuan batu).\nNola egin:Asunak su eztitan egosi bigundu arte , zurtoinak kendu eta hostoak bakarrik gorde.\nNahastu ura eta legamia olioa eta azukrea. Hirina eta gatza ontzi batean bota zulotxo bat egin sumendi baten modura eta erdian bota ura legami eta olioarekin. Nahastu eta amasatu 15-20 minutuz.Utzi leku epel batean legamiak bere lana egin dezan (oihal busti batekin estali lehortu ez dadin) eta bolumena bikoizten duenean (odu bat inguru)berriz ere amasatu.Utzi berriro handitzen eta orduan labean sartu .Labean ontzitxo bat sartu urarekin hezetasuna egon dadin.200 gradu 30 minutuz.\nORTUAN:Hainbat erabilpen ditu ondorengo helbidean ikusgai\nLurraren eta begetazioaren mikrobio-flora indartzeko\nLandare osoa loratu aurretik bildu. Rolf Petersonen lanek erakutsi dute fermentazioaren bilakabidean dituen fungizida-efektuak. Infusioan: (10 litrotan kilo bat nahastu 12 orduz, %10 diluituta) intsektifugoa da (landare-zorri, akaroak, karpokapsa) eta beste batzuetan intsektizida (zenbait landare-zorri). Hartzitutako aterakina (10 litrotan kilo bat nahastu eta egun batzuetan zehar utzi) hazien ernetzerako mesedegarria omen da eta hala egiten dute ortu kontuetan oso ezaguna den frantziako monastegi bateko monja talde batek. Landareen immunitate-defentsak indartzen ditu: gehienez 30 minutuz beratzen jarri aterakin hutsa baldin bada edo 12 orduz aterakin diluitua baldin bada (%20). Disoluzio honek sustrai hutsean landatzen den zuhaitzaren sustraiak lohitzearen efektuak indartzeko balio du eta baliagarria da baita sustrai hutsean landatutako barazkientzat (porrua, aza, letxugak, tomatea...).\nAINGERU BELARRA.Angelica silvestris\nMAIRU BELARRRA(MORENO-BELARRA).Solanum nigrum\nARTZAIN- ZAKUA.Capsella bursa-pastoris\nDiurietikoa .Dosi handietan zorabioa eragiten du.\nLakoizketa:Bia:alea,marru:soinu,zarata(marrubi haziek murtxikatzean egiten duten zarata...)\nKatarroak sendatzeko erabiltzen da batez ere.\n-300gr plantaina hosto\n-Ur pixka bat\nSu baxuan berotzen jarri,likido lodi bat egin arte.\nIragazi eta epeltzen denean kristalezko ontzian sartu.\n(katarroa,eztula eta eztarriko arazoak sendatzeko,egunean pare bat goilarekada hartu).\nIZAR BELAR.Stellaria holostea.Biriketako gaitzentzat erabili izan da.\nMASUSTA.RUBUS FRUTIROSUS AGG\nArnas bideko gaitzak: Intsusaren loreak oso lagungarriak dira hotzerirako, griperako eta bronkitiserako. Sukarra jaisteko eta mukiak kanporatzeko ere erabiltzen da. Bestalde, arnas bideetako hantura jaisten du. Hori sendatzeko hartu intsusaren loreekin egindako infusioak. Horretarako, 20-30 gramo lore erabiliko ditugu ur litro bakoitzeko. Egunean bizpahiru aldiz har daiteke.\nZauriak, erredurak, kolpeak, ospelak... Intsusa ukenduak eman. Adarren bigarren azala erabiltzen da horiek egiteko.\nKonjuntibitisa ,betxindorrak...Begiak garbitzeko, Kasu hauetan ere, 20 gramo lorerekin egindako infusio batekin garbituko ditugu begiak.\nAurpegia garbitzeko, leuntzeko: Loreekin egindako infusio beroa ontzi handi batean jarri, eta aurpegia hara inguratu. Horri esker, aurpegiko poroak irekiko zaizkigu. Behin eta berriz eginez gero, aurpegia leuntzen joango da, pixkanaka.\nNOIZ ETA NOLA BILDU. Loreak, hostoak, fruituak eta zurtoinaren bigarren azala erabiltzen dira. Kanpoko azal marroia kendu egin behar da barruko azala bildu ahal izateko.\nBasoak, bide ertzak eta errekaka atsegin ditu, besteak beste. Udaberrian eta udaran loratzen da. Lekuaren arabera izaten da hori, dena den. Gehienetan, halere, maiatza hasieran ateratzen dira lehen loreak. Horiek jasotzeko sasoirik egokiena uda da. Fruituak jasotzeko, berriz, apur bat itxaron behar da. Uda amaiera eta udazken hasiera izaten dira horretarako garairik egokienak. Zurtoinaren bigarren azala ere, orduantxe biltzen da.\nFruituak izan ezik, lehortu, eta urte batetik bestera gorde daiteke. Egokiena, zati bakoitza ontzi batean gordetzea da. Horrela, ez ditugu nahastuko.\nJAN. Intsusa jan egin daiteke.Loreak eta fruituak dira gehien jaten direnak. Jateko, fruituak prestatu egin behar dira. Bestela, oso mikatzak izaten dira.Toxikoak direla diote batzuek. Fruituekin marmeladak, jaleak, zukuak, ardoak... egin daitezke. Loreak ere jaten dira. Egokiena albardatzea edo eta olio berotan frijitzea da. Azukrea bota daiteke gainetik, apur bat gozatzeko.\nOSAGAIAK. Mineralak, C bitamina, taninoak, kolina eta alkaloideak dauzka. Denak oso garrantzitsuak dira osasuntsu egoteko.\nKURIOSITATE MODUAN. Greziarren garaian sanbuke izeneko musika tresna bat egiten zuten intsusaren adarrekin. Badirudi, hortik datorrela latinezko sambucus izena. Beraz, gauza askotarako erabiltzen zen intsusa.\nZER EGIN. Infusioak, marmeladak, jaleak, tinduak, ardoak, ukenduak, likoreak eta abar egin daitezke intsusarekin.\nINFUSIOA. (katarroa, gripea, bronkitisa...) 3 minutuz 20-25 gramo intsusa irakin ur litro batean. Ondoren, bost minutu estalita eduki. Egunean bizpahiru aldiz har daiteke: goizean, eguerdian eta gauean, adibidez.\nUKENDUA. (larruazaleko arazoak, erredurak, zauriak...). Ukenduak egiteko intsusaren bigarren azala erabiltzen da. Horretarako, kanpoaldeko azal marroia erabat kentzen da. Ondoren, barruan gelditzen den azal berdea hartu. Zurtoinean itsatsita dagoenez, tira egin behar izaten da.\nUkendua egiteko, jarri 30 gramo azal oliotan. Litro erdi oliorekin nahiko izango da. Ondoan 100 gramo argizari desegin sutan. Behin desegin denean, dena nahastu. Erabat hoztu baino lehen ontzietan sartu. Gainerakoan, ukendua ez da behar bezala egingo.\nBESTE LANDARE HAUEKIN erabil daiteke: tila, malba, ilena, txikori belarra, eztul belarra, biri belarra... Makina bat infusio eta ukendu egin daitezke horiekin. Denak dira osasungarriak. Gainera, nahastuz gero, landare horiek dituzte ezaugarriak aprobetxa daitezke.\nOHARRAK. Intsusaren oso antzeko beste landare bat ere bada gure inguruan. Landare horrren izena andura da (sambucus ebulus) . Andura eta intsusaren artean bada alderik, baina hain dira antzekoak, non askok nahastu egiten baitituzte. Ezagutzen ez dutenentzat, adibidez, ez da erraza bereiztea. Intsusa zuhaixka da; andura, berriz, landarea. Nahiz eta handia izan, ez da zuhaixka. 50 eta 200 zentimetro luze izan daiteke.\nIntsusaren antzera, adarduna da, baina horiek ez dira horren gogorrak. Zanpatu edo txikitzen baditugu, hostoek nahiko usain desatsegina dute.\nNormalean, intsusa loratzen da lehenbizi. Horri loreak lehortu edo erortzen zaizkionean hasten da anduraren loratze garaia. Nolanahi ere, toki askotan elkarrekin izango dira loretan.\nLoreak ez dira erabat zuriak, arrosak baizik. Horixe da duten alderik esanguratsuenetakoa. Biak loretan egonez gero, erraz bereiz daitezke.\nBide ertzak, laharrak eta leku zakarrak gustatzen zaizkie, batez ere. Leku hezeak ere atsegin dituzte. Ez da zaila izaten topatzea. Gurean erruz daude.\nBiek fruitu beltzak izaten dituzte, baina andurarenak toxikoak dira. Beraz, ez dira jan behar. Halaber, beste hainbat gauzatarako ez erabiltzea komeni da.\nBeraz, andura eta intsusa nahasgarriak izan daitezkeenez, komeni da ondo ezagutzea. Izan ere, intsusa oso ona da osasunerako.\nJan egin daitekeen arren, kontu handia izan behar da. Izan ere, fruituak oso mikatzak dira\nGreziarren garaian 'sanbuke' izeneko musika tresna egiten zuten intsusaren adarrekin.\nPORTUGAL TXILARRA,GINARRA,INARRA.Erica lusitanica (Billabason)\nHARRAUSIA;SAXIFRAGA.Saxifraga hirsuta L.(Billabason)\nPublicado por Maria danborenea en 18:22\nEtiquetas: LORE ZURIDUNAK.INTSUSA.SAMBUCUS NIGRA.Maruri-jatabe.white flowers


TAILERRA Adimen artifizialerako R lengoaia – Parque Científico y Tecnológico de Bizkaia\nTAILERRA Adimen artifizialerako R lengoaia\nEkitaldia hasteko: 19 egun\n21 apirila, 2020 12:00 am\nBizkaiko Teknologi Elkartegia. Laida Bidea, 204 eraikina. Zamudio\n2020/04/21-tik aurrera 2020/04/22 arte\nIkastaro hau “R lengoaiako programazioaren hastapenak” eta “R lengoaiaren bidezko programazioa (aurreratua)” ikastaroen jarraipena da.\nIkastaro hau, nagusiki, R-ko programazioaren alderdi aurreratuenak landu nahi dituzten eta ikasketa automatikoan eta adimen artifizialean zuzenean nola aplika daitekeen ikasi nahi duten profesional eta ikertzaileei zuzenduta dago.\nIkasketa automatikoaren ingurunean R programazio-lengoaiarekiko elkarrekintzatik ikastea da helburua, R lengoaia tresna eraginkorra baita ikasketa automatikoaren ingurunean analisiak egiteko eta datuak manipulatzeko modulu pertsonalizatuak sortzeko.\nTrebakuntza espezifiko honek aukera ematen du R lengoaiaren bidez irtenbideak sortzeko.\nHainbat arlotako profesional edo ikertzaileak, R lengoaia ezagutu nahi dutenak, eta tresna hori programazioaren, adimen artifizialaren, etengabeko ikaskuntzaren, estatistikaren eta matematiken arloetan erabili. Estatistika deskriptiboari buruz zerbait jakitea komeni da.\nAldez aurretik ikastaro hauetara joatea: R lengoaiako programazioaren hastapenak eta R lengoaiaren bidezko programazioa (aurreratua).


GESTAMP BIZKAIA: otsaila 2013\nEredu aldaketarik ezean, langileriaren osasunak eta bizitzak arriskuan diraute\nLAB sindikatuak negoziazio kolektiborako euskal markoa aldarrikatzeko mobilizazioa egin du gaur Bilbon. Goizeko 10:30etan eman zaio hasiera Arriagan eta CONFEBASKen bulegoetan amaitu da.\nLan erreformak negoziazio kolektiboaren eskubidea heriotzera zigortu duela salatu eta sindikatuak negoziazio kolektiboaren berezko esparruaren alde egiten jarraitzen duela aldarrikatzeko du gaur LABek Bilbon.\nLABek euskal marko propioak, besteak beste, oinarrizkoak diren bi arazo konpondu behar dituela defendatzen du.\n• Negoziazio esparrua: gure esparrua gotortzearen beharra, probintziako hitzarmenak estatuko hitzarmenen aurka babestuz.\n• Arauaren eraginkortasuna: negoziazio kolektiboak eutsi egin behar dio adostutako izaerari eta, hortaz, aldebikoa izan behar du. Enpresek ekonomiari, teknikari edota antolakuntzari loturiko arrazoietan oinarriturik ager daitezkeen egoera berriei egokitzeko duten beharrak ez dezake inondik inora justifika enpresak aipatu aldaketei ekiteko duen aldebakartasuna, ez eta, gauza bera dena, derrigorrezko arbitraje baten bidez alderdien nahia ordezkatzea.


Ezagutu behar dituzun Bartzelonatik gertu dauden herri ederrak Absolut Travel\nEgia da Bartzelona turismoari dagokionez leku nagusietako bat dela. Beharbada horregatik guztiak Bartzelonatik gertu dauden herri politak itzalpean daude. Beti ohartzen ez garenez gutxien espero dugun tokian dauden altxor ezkutu batzuk daudela eta gaur egun, horien guztien errepasoa egiten dugu.\nInguruan Bartzelona, bisitatzea merezi duten hainbat herri ezagutuko ditugu, oraindik egin ez baduzu. Oraindik egun libreak badituzu, aipatu ditugun Bartzelonatik gertu dauden herri eder bakoitzaren izena idazten hasi eta ihesaldia egin dezakezu. Merezi izango du!\n1 Bartzelonatik gertu dauden herri ederrak, Santa Coloma de Cervelló\n2 Sitges, Bartzelonatik gertu dagoen beste herri ederretako bat\n3 Rupit eta Pruit\n4 Hala ez bada\nBartzelonatik gertu dauden herri ederrak, Santa Coloma de Cervelló\nBajo Llobregat eskualdean dago. Beraz, Bartzelonatik oso gertu dago, hiritik 18 kilometro ingurura. Beraz, trenez joanez gero, ordu erdi barru zure helmugan egongo zara. Bertara iritsitakoan bere erdigune historikoa gozatu ahal izango duzu Salbana dorrea X. eta XI. mendeetakoak. Ahaztu gabe Colonia Güell-en kripta Antoni Gaudíren lana zena. Mendean eraiki zen eraikin erlijioso gisa. Bere alde zaharra, Can Lluch eta Plà de les Vinyes auzoak ikusiko dituzu.\nSitges, Bartzelonatik gertu dagoen beste herri ederretako bat\nBartzelonatik ordu erdira ere Sitges ezagutzera goaz. Inguru honetan Maricel Jauregia aurkituko dugu, baita San Bartolome eta Santa Tecla eliza XVII. Mendean eraiki zen, baina egia da aldaketa ugari izan zituela. Ez dugu ahazten La Trinidad baseliza ere, arkitektura herrikoia duena eta Kataluniako Ondarearen parte dena. Ezinbestekoa da leku horretatik, bertako museoetatik eta hondartzatik paseatzea.\nRupit eta Pruit\nOsona udalerrian dago eta dauden bi nukleok osatzen dute Rupit eta Pruit. Esan beharra dago 70eko hamarkadaren amaiera arte horietako bakoitza independentea zela. Leku honi buruz maite dugun zerbait bada, beste garai batean iristen zaigula da. Hain zuzen ere Erdi Aroan kokatzen gaitu, harrizko kale estuak eta ondo zaindutako harrizko etxeak aurkitzen baititugu. Hemen hainbat eliza eta jatorri erromanikoko guztiak aurkituko dituzu, hala nola San Lorenzo Dosmunts edo San Miguel de Rupit.\nHala ez bada\nOso txikia den arren, Erdi Aroko kutsua du oraindik eta hori ere ezagutu behar izan genuen. Oso kokatuta dago Terrassatik gertu. Izar eta harrizko kaleak ere baditu, eta horrek ematen dio aire ezaugarri hori. San Martin eliza XI. Mendekoa da. Ahal izanez gero, edertasun gehiago ematen duten iturri natural bikainak dituen leku enblematikoa.\nBartzelonako probintzian, Vallés Oriental eskualdean, Caldas de Montbui aurkitzen dugu. Bartzelona hiritik 35 bat kilometrora gutxi gorabehera, beraz, edertasun harrigarria duten inguruko puntu horietako bat da. Ohar bitxi gisa, esan beharra dago lurretik ateratzen diren urek oso tenperatura altua dutela. Erromatarrek bainuetxea egiteko jadanik erabiltzen zuten zerbait. Hemen ikusiko duzu ur termal onenak Espainiatik kontserbatua.\nBages eskualdean Cardona aurkitzen dugu. Gorenean, gozatuko duzu 886. urtean eraiki zenetik historia asko duen gaztelua, estilo erromantiko eta gotikoarekin. XI. Mendeko dorrea du eta gaur egun gaztelu hau Parador Nacional bihurtu da. San Migel eliza edo Kardonako San Bizente Kolegiata dira toki honetako beste funtsezko puntu batzuk. Gatz mendia eta azoka plaza ahaztu behar ez dituzun beste puntuetako bat dira.\nEn Osona eskualdea, Tavertet aurkituko dugu, Bartzelonatik gertu dagoen beste herri ederretako bat. Kasu honetan, hark eskaintzen dizkigun ikuspegiak harrigarrienak dira. Harkaitz baten goialdean kokatuta dagoenez. Harrizko etxeak, estilo tradizionala eta hiri-nukleoa, Kultur Intereseko Ondasun gisa hartzen dira.\nBajo Llobregat eskualdean, Abrera aurkitzen dugu. Bertan ondare bikainaz gozatuko duzu, esaterako XI. Mendeko San Pedro eliza edo San Hilario baseliza, prerromanikoa. Voltrerako gaztelua ere badago, baina kasu honetan hondakinetan aurkituko dugu, eliza erromanikoaren zati bat gordetzen badu ere. Noski, asteartero merkatu bat dago eta bertan bertako produktuak erosteko aukera dago.\nGirona da gure hurrengo geldialdia. Multzo historiko-artistiko gisa izendatu den beste puntu bat da. Oso kontserbazio egoera onean dagoen Erdi Aroko arkitektura du. Alde batetik X-XI. Mendeko bere gaztelua ikusiko duzu. Mendearen hasieran XVIII Sant Esteve eliza. Peratalladako jauregia XIV. Mendekoa da. Ikus dezakegunez, guztiak oso puntu hurbilak dira, baina batzuetan bigarren plano batean geratzen dira. Beraz, Bartzelonatik gertu dauden herri ederren bila bazabiltza, ezin duzu aipatutako horietako bat galdu. Haien gehiengo handia denez, beste garai batzuetara itzuliko zaituzte.\nArtikuluaren bide osoa: Absolut Travel » Bartzelonatik gertu dauden herri ederrak\nFuerteventuran bisitatzeko ezinbesteko 6 lekuak\nAndorrako eta Espainiako eski estazio onenak


Zestoa eta mugakide diren herrietako bizilagunek %50eko deskontua izango dute Ekainberriko sarreretan | danbolin\nZestoa eta mugakide diren herrietako bizilagunek %50eko deskontua izango dute Ekainberriko sarreretan\nZestoa eta Zestoarekin mugakide diren herrietako bizilagunek Ekainberri bisitatu ahal izango dutela azaldu Arazik. Zestoa, Deba, Aia, Aizarnazabal, Azpeiti, Errezil eta Zumaiako bizilagunek izango dute erreplika bisitatzeko aukera. Bisitariek %50eko deskontua izango dute sarrerak erosterako orduan. Sarrerak aurrez erosi beharko dira 943 86 88 11 telefonora deituta edo Ekainberriren webgunean. Erreserba egindakoan, Zestoara etortzea justifikatzeko balioko duen agiri bat bidaliko zaie mugakide diren herrietako bizilagunei.\nErreplikako arduradunek azaldu dute erreserba egiten dutenek ‘Ekain Fast’ deituriko zerbitzua kontratatu ahal izango dutela. Zerbitzu horrekin, Ekaingo kobazuloaren erreplikara bisita gidatua, eta Euskal Herriko Labar Artearen Erakusketa Gelara eta dendara sartzeko sarrera eskuratu ahal izango dute. Saioak gidatuak izango dira eta gehienez bost pertsonako taldeak osatuko dituzte eta segurtasun neurria guztiak bete beharko dira.\nInformazio gehiagorako deitu 943 86 88 11 telefono zenbakira.\nPositibo bat gehiago atzeman dute Zestoan\nMandalak eta ponpoiak egiteko tailerrak, hil honetan, gaztelekuan\nGazte kriminalizazioaren inguruko hitzaldia antolatu du Zestoako GKSk larunbaterako\nPrevious Article Zaintza esparruko langileak grebara deitu ditu ELAk azaroaren 17rako\nNext Article [ZUTABEA] Pandemia eta datuen jabetza\nGaikako bilketa sistema martxan jarri zenetik zure jarrera aldatu al da?\nBai, geroz eta gehiago birziklatzen dut\nBerdintsu egiten dut\nNagiago nago eta haseran hobeto egiten nuen\n‘Asistentzia lanak eta emakume langileon zapalkuntza’ hitzaldia\n6 martxoa @ 11:00 am - 5:00 pm\n‘Teknologia berriak kontrolerako’ hitzaldia\n20 martxoa @ 11:00 am - 5:00 pm\nAlbiste gehiago[TTAK!] Aizarnako eskolan izan da Euskadi IrratiaBerdaitz Landak preferenteko entrenatzaile izateari utziko dio datorren denboraldianEskola kirolaren inguruko hausnarketari ekin diote eskualdeko hainbat udalerritan[TTAK!] Maria Blanco ETB1eko Barre librea saioan izan da\nAlbiste gehiagoSei positibo atzeman ditu Osasun Sailak asteburuan herrianV. Snowrrunning Belagua lasterketan hartu dute parte Asier Amallobieta eta Mikel IrurekBerdaitz Landak preferenteko entrenatzaile izateari utziko dio datorren denboraldianMandalak eta ponpoiak egiteko tailerrak, hil honetan, gaztelekuan\nLarunbat honetako oinarrizko elikagaien bilketa goizeko 9:30etatik 11:00etara izango da


Nola lortu seme baten zaintza? | Consumer\nUme baten zaintza lortzeko, haurrarekiko inplikazioa frogatu behar da, harentzat denbora izan eta legezko aholkularitza ona izan.\nIrudia: Praveen Kumar\nSenar-emazte edo bikote bat haurrekin hiltzen denean, haien zaintza lehentasun bihurtzen da. Adiskidetasunez egin daiteke, adostasunezko prozedura baten bidez, gurasoek epaileari itundutako neurriak proposatzeko. Batzuetan, posizioak hain aurkituta daude, ezen epaileak ematen baititu zaintza- eta zaintza-neurriak, bisita-erregimena, komunikazioa eta egonaldia… Baina, nola lor daiteke? Erreportaje honetan azaltzen den bezala, guraso gisa inplikazioa frogatzea, haurrekin egoteko denbora izatea, abokatu edo aholkularitza onaren garrantzia gutxietsi gabe, besteak beste, seme baten zaintza lortzeko giltzarrietako batzuk dira.\nDibortzioaren ondorengo zaintza motak\nZaintza eta zaintza haurren ardura duen pertsonari dagokio.Zaindutako gurasoari dagokionez, ikastetxera, medikuarengana, janaria egitera, haien higienea zaintzera… hori guztia beste gurasoaren eskubideei kalterik egin gabe, haurraren kontuei buruz erabaki behar baitu.\nEspainian, Estatistika Institutu Nazionalaren (2019) azken datuek argi uzten dute guraso bakarreko zaintza irabazten jarraitzen duela, eta amari kasuen %58,1ean ematen zaio, eta aitari %4,1ean. Egia esan, hainbat zaintza-mota daude:\n— Guraso bakarreko zaintza edo zaintza esklusiboa\nAipatutako azterlanaren arabera, banantze eta dibortzioen %62,2an emandako aukera da. Bakar bati esleitzen zaio:\nZaintza duen gurasoa: harreman handiagoa du seme-alabekin; oro har, familia-etxebizitzaren erabilera esleitzen zaio eta haurrek jasotzen duten elikadura-pentsioa kudeatzeaz arduratzen da.\nZaintza ez duena: bisitetarako, komunikaziorako eta seme-alabekin egoteko eskubidea du (txandakako asteburuak eta eskolako oporren erdia). Gainera, zaintzapeko gurasoak, ikastetxeak eta medikuak seme-alabekin gertatzen den guztiaren berri eman behar diote.\nGero eta gutxiago zaintzen da ama. Partekatuak emaitza osoak lortzen ditu, eta Espainian duen maiztasuna hirukoiztu du hamar urte baino gutxiagoan; dagoeneko guztizkoaren % 37,5 da. Sistema horren bidez, bi gurasoentzako zaintzak txandaka izaten ditu seme-alabak (asteka, hamabostaldika…, haurren adinaren eta beharren arabera).\nOso urriak dira eta arrazoi oso justifikatuengatik bakarrik ematen dira, justiziak anaiak ez banantzeko joera baitu. Zaintza mota horren arabera, seme-alaba bat baino gehiago badago, batzuen zaintza guraso bati ematen zaio, eta gainerakoena, besteari.\nZaindu hirugarren bat\nOso gutxitan gertatzen da, eta ohiz kanpoko egoeretan baino ez da ematen, gurasoei zaintza galarazten dienean. Seme-alaba baten zaintza kentzeko arrazoirik bada (tratu txarrak, etab.) ), aitona-amonei, senideei edo oso hurbileko beste pertsona batzuei ematen zaie.\nNola eskatu seme-alaben zaintza\nHaurren zaintza nahi baduzu, epaitegian eskatu behar duzu, eta ez hartu zure kontura eta arriskuz zurekin eramateko erabakia; izan ere, legez kanpo jokatzea eta sistema da hori ez lortzeko modurik onena. Bi egoera egon daitezke: gurasoak ados egotea edo zaintzari buruzko akordiorik ez egotea.\nElkar hartuta zaintzea\nElkar hartuta zaintza eskatzeko:\nEpaileari zaintza- eta zaintza-demanda, bisiten eta elikagaien araubidea, ados jarrita, bidali behar zaizkio, eta gurasoek sinatutako hitzarmen arautzailearen proposamena epailearen onespenera jarri.\nGainera, gertatutakoa azaldu behar dute (elkarrekin bizi diren ala bananduta daramaten denbora, haurrak aitarekin edo amarekin duen harremana, etab.). ).\nAkordiorik gabeko zaintza\nGurasoen artean adostasunik ez badago:\nAuzibidera jotzen da, hau da, epaiketara.\nKasua aztertu ondoren, epaileak erabakia hartuko du. Zer baloratzen du epaileak zaintza emateko?Kontuan hartuko ditu ezkontideen gaitasunak, seme-alabekiko harremanak, guraso bakoitzaren baldintzak eta ingurunea… epaia eman eta bietako bati edo biei zaintza eman aurretik.\nSeme-alaba bat zaintzeko baldintzak\nEdonork eska dezake bere seme-alaben zaintza, baina komeni da jakitea hori emateko kontuan hartuko direla zenbait alderdi, adingabearen onuraren printzipioak agintzen baitu beti. Zein dira seme-alaba bat zaintzeko baldintzak?\n• Egunero denbora izatea semeari dedikatzeko\nHaur baten zaintza aitari edo amari ematean, adingabearen onuraren printzipioak agintzen du beti. Hori dela eta, beti izango da egokia eguneroko bizimoduan aritzeko nahikoa denbora badela frogatzea: eskolara, parkera edo medikuarengana eramatea, bere eginbeharren eta gainerako zereginen zain egotea, eta bere behar pertsonal eta afektiboen zain egotea.\n• Beste gurasoarekin akordioak lortzea\nZaintza arazo gehigarririk gabe lortzeko positiboena beste gurasoarekin akordioa lortzen saiatzea da, eta auzi prozesu zurrun eta desatsegina saihestea. Gainera, sententzia ez da egokia. Errazago lor daiteke, halaber, epaileek malgutasuna ikusten badute eta haurraren bizitzan modu eraginkorrean sartu nahi badute zaintza lortzen ez duen gurasoa.\n• Seme-alabekiko inplikazioa erakustea\nAskoz aukera gehiago daude zaintza judizialki esleitzeko, baldin eta modu frogagarrian frogatzen bada, ezkontzan edo bizikidetzan, zaintza nahi duen aitak edo amak esku-hartze handiagoa izan duela adingabeekin —bai kuantitatiboki, bai kualitatiboki—.\nAukera gehiago ere badaude, baldin eta frogatzen bada zaintza izateko nahia maitasunaren eta semearen onuraren ondorio dela, eta ez interes berekoien edo espurioen ondorio, hala nola familiaren etxebizitzan geratzea, etab.\nIrudia: Tony Guyton\n• Abokatu on bat kontratatu\nSeme baten zaintza-kasu bat estresagarria eta emozionalki nekagarria da, eta, beraz, akatsak egin ditzake. Beti behar izaten da aholkularitza, baina gurasoen arteko harreman txarra edo batere harremanik ez badago, ia ezinbestekoa da.\nGarestia izan daiteke, baina beste gastu batzuk egin baino lehen abokatu batean inbertitzeko bezain garrantzitsua da. Familia-zuzenbideko aditu batek aholkuak eman ditzake kasuaren kalterako izan daitezkeen ekintzei buruz, eta aholkuak emango ditu epaileak gurasoetako baten irudi negatiboa izan dezan edozein urrats egin aurretik. Onena abokatu eraginkor bat kontratatzea da, seme baten zaintza kasuetan arrakasta izan dezan.\nAldeko frogak eta lekukoak izatea\nPediatrak, irakasleak, lankideak, bizilagunak… Denak izan dira aitaren eta amaren inplikazioaren lekuko. Funtsezkoa da frogatzea eta frogatzea bati edo besteari zaintza ematea onuragarriena dela adingabearentzat, eta hori dela aukerarik onena beste formula batzuen aurrean, hala nola beste gurasoaren zaintza edo partekatua.\nAldeko txosten psikologikoa izatea\nAdituen txosten psikologikoa oso garrantzitsua da. Psikologoek eta gizarte-langileek gurasoak eta haurrak elkarrizketatzen dituzte, haurrek bi gurasoekin duten elkarreragina behatzen dute eta proba diagnostikoak egiten dituzte. Epailearentzat loteslea ez den arren, ia beti da erabakigarria epaian ezartzen den zaintza motari eta bisita erregimenari dagokienez.


ONNERA Group-ek 100 milioi maskara egingo ditu administrazio eta enpresei emateko — TUlankide MONDRAGON\nNazioarteko enpresa taldea.\nONNERA Group-ek 100 milioi maskara egingo ditu administrazio eta enpresei emateko\nHilean gutxi gorabehera 9 milioi babes pertsonaleko elementu ekoiztuko dituzte.\nEgun, Lucenako (Kordoba) EFFICOLD fabrikan maskarak fabrikatzeko 4 lerro jartzen ari da.\nONNERA Group-ek, MONDRAGONekin lankidetzan, COVID-19aren aurka egiteko ahaleginean lagundu nahi du. Haien ezagutzatik, esperientziatik eta gaitasunetik abiatuta, maskara kirurgiko eta babesgarrien ekoizpen-lerroak jarriko ditu martxan, Espainiako, administrazio publikoetako eta enpresetako biztanleak modu fidagarri eta jarraituan hornituko direla ziurtatzeko eta nazioarteko merkatuekiko mendekotasunik ez izateko.\nONNERA Group-en instalazioetan hilean 6 milioi maskara kirurgiko (IIR) eta 3 milioi NBE (Norbera Babesteko Ekipoak) (FFP2) ekoitziko dira. Hori dela eta, urteko ekoizpena 100 milioi maskaretara iritsiko da.\nIker Alberdi ONNERA Group-eko zuzendari nagusiak adierazi duenez, “proiektuaren helburua ez da ekonomikoa, soziala baizik. Guztion artean lankidetzan aritzeko modua da, aurrera egiteko”. Baina, era berean, hau gehitu du: “babes-ekipoen industria nazionala sortu behar dugu, nazioarteko merkatuen mende ez egoteko”.\nHalaber, ONNERA Group-ek Espainiako beste enpresa batzuekin lan egiten du gure herrialdeko lehengaiak bermatzeko, eta laborategi nazionalekin Cordobako instalaziotik ateratzen diren produktuak homologatu eta ziurtatzeko.\n“Prezioak merkatu nazionalaren baldintzei eta erregulazioari egokituko zaizkie. Horiek gaur egun nazioarteko merkatuetan eskaintzen direnak baino askoz lehiakorragoak izango dira”, adierazi du Iker Alberdik.\nEuskal enpresa-taldea ia 3 milioi euroko inbertsioa egiten ari da Andaluzian, eta EFFICOLD enpresaren instalazioaren zati bat areto zurietan erabiliko du ekoizpen-lerroak instalatzeko.\nMaskarak EFFIMED markaren azpian merkaturatuko dira, eta kirurgikoen kasuan, berdeak izango dira kanpoko geruzan eta zuriak barrualdean.\nONNERA Group-ek dagoeneko itxita ditu administrazio publikoekin eta enpresekin datozen hilabeteetarako kontratuak; izan ere, prezio lehiakorra izateaz gain, sektore publikoak eta pribatuak produktu nazionala eta ziurtatua erosi nahi ditu.\n“Ultraizozgailuak eskaintzen ditugu Pfizer txertoa -86 gradutan konserbatzeko”\nEfficold, Onnera Taldeko hozte sektoreko marka espezialistak, Covid-19ren aurkako txertaketa kanpainari begira, goi mailako izozkailuak eta txertoen hozkailuak eskaintzen ditu.


ELIKA Seguridad Alimentaria | Zientzia-iritzia: bifenilo polibrominatuak elikagaietan - EFSA 2010 - ELIKA Seguridad Alimentaria\nBerezi@ Merkurioa Elikagaietan\nZientzia-iritzia: bifenilo polibrominatuak elikagaietan – EFSA 2010\nBidaltze data 15 urria, 2010\nEFSAk iritzi bat argitaratu berri du bifenilo polibrominatuei (PBBak) buruz. Iritzi hori emateko, 794 elikagai-lagin eta PBBak ez diren antzeko 16 konposaturen edukia aztertu dituzte. Konposatu horiek zuntz sintetikoetan eta polimeroetan erabili izan dira su-eragozle gisa. Nolanahi ere, gaur egun Europan ez dira ez ekoizten, ez merkaturatzen; baina, oso iraunkorrak dira ingurumenean.\nEFSAk dio dieta bidezko esposizioa ez dela arriskutsua Osasun Publikoarentzat. Eta bere ustez, etorkizunean PBBak aztertzea ez da lehentasunezkoa izango.\nElikagaietako konposatu horiek osasunean duten eragina balioesteko, Hautemangarria ez den Efektu Mailan (NOEL) oinarritu dira. EFSAk berak ez du egokitzat jotzen maila hori; izan ere, familia horretako konposatuen nahasketatik lortutako maila da, eta aztertutako elikagaietan ez dago halakorik. NOEL erabilita ere, EFSAk zehaztu du arrain koipetsu asko kontsumitzen dutenen esposizio maila, egoerarik okerrenean ere, kopuru horren milioirena izango litzatekeela eta amaren esneaz elikatutako umeena NOEL baino 100.000 aldiz txikiagoa.\nEFSAren Iritzia: PBBak\nELIKAk parte hartu zuen EFSAk elikagaiek sor litzaketen arriskuei buruz antolatu zuen zientzia-hitzaldian – 2010


Garai bateko garraioak (gipuzkeraz)\nAntzinako garraioei buruzkoa da bideo hau, eta lekukoek gipuzkeraz dihardute. Garraioei buruz gehiago jakiteaz gainera, erdialdeko euskalkiaren edo gipuzkeraren ezaugarriak aztertzeko balio du.\nGarai bateko bizimodua eta pentsaera ezagutu nahia\n-Zer dakizue erdialdeko euskarari edo gipuzkerari buruz? Non hitz egiten da? Zer ezaugarri ditu?\n-Gipuzkera imitatu nahi izanez gero, zer hitz erabiliko zenituzkete? Baduzue erreferentziarik? Saiatu imitatzen!\n-Zer iritzi duzue gipuzkerari buruz? (Ulerterraza/ulertzeko zaila, polita/itsusia…)\nIkusiko dugun bideoa gipuzkeraz da, eta sasoi bateko garraioei buruzkoa, gure aitona-amonek ezagututako garraioen ingurukoa, hain zuzen.\n-Zer garraio uste duzue agertuko direla? Zeintzuk ezagutzen dituzue? Bota!\nBideoa ikusi aurretik zituzten aurre-ezagutzak eta bideoa ikusi bitartekoak konparatu, ea aurrez hitz egindakoarekin bat datozen. Bideoak bi zati ditu; osorik ikusiko dugu, eta zatika ere bai ondoren.\nUlertu ez dituzten hitzak, esaerak edo erreferentziak apuntatu. Adibidez, kamiyo (bidea), kale-xextua/buru-xextua (buru gainean eramaten zuten otarre zabala), laboriak (eskulanak), ebiya (euria), dilijentzixe (diligentzia: pertsonak garraiatzeko zalgurdi berezia), saihetsetikan (ertzetik), 'jardinera' (tranbia berezi bat, irekia)…\n-Ulertzeko arazorik izan al duzue ?\n-Zer ezaugarri ditu gipuzkerak?\n-Hizkera aldetik, zer nabarmenduko zenukete? Berdin hitz egiten al dute bideoko guztiek? (Batzuek 'zaldiya', 'ebiya', 'kamiyua'... azkoitiarrak eta zumaiarrak 'dilijentzixa/e').\n-Zertan dira desberdinak gipuzkera eta batua? Erreparatu diezue aditz-formei?\n-Ezagutzen al zenituzten bideoan aipatzen dituzten garraioak? Kontatu zuek garai bateko garraioei buruz entzundakoak.\n-Zer iruditu zaizkizue bideoan kontatutako anekdotak?\nErdialdeko euskalkia bereziki Gipuzkoan hitz egiten da: horregatik da ezaguna 'gipuzkera' izenez. Hori bai, Gipuzkoako herri batzuetan mendebaldeko euskalkia edo bizkaiera hitz egiten dute (Deba ibarreko herrietan; ikus bizkaierako sortaldeko azpieuskalkia).\nTarteko hizkerak ohikoak izaten dira euskalkien mugetako herrietan eta ez da erraza izaten hizkera horiek euskalki batean edo bestean sailkatzea, bietatik jasotzen baitituzte ezaugarriak. Nafarroako zenbait herritako hizkerek, esaterako, gipuzkeraren ezaugarriak dituzte (ikus gipuzkeraren sortaldeko azpieuskalkiko herriak). Hori dela eta, tarteko hizkeratzat hartzen dira, euskalki-nahasketa dutelako.\nGipuzkoako Bidasoako herrietako hizkerek, berriz, nafarreraren eta nafar-lapurteraren eragina dute (adibiderako, ikus Hondarribiko Ahotsak). Tarteko hizkeratzat hartzen dira horiek ere.\nIkus dezagun mapan tarteko hizkerak zeintzuk diren eta Gipuzkoako zer eskualde ez dauden kokatuta gipuzkeraren barruan (Koldo Zuazoren mapa da; informazio gehiagorako, ikus Zuazoren euskalkiak.eus webgunea ere):\n3. Azken ekoizpena: Hainbat ekoizpen gara daitezke. Lau adibide eskaintzen dira hemen. Ikasleek bat aukeratu dezakete edo ordezko bat proposatu, edo proposamen bat baino gehiago ere egin dezakete.\n“Hitzen arrastoan”. Gipuzkeraren ezaugarriei erreparatuko diegu. Testua banatuko diegu ikasleei (ikus “Testua” atalean), eta euskalki horren ezaugarriak aztertuko dituzte. Talde txikietan egingo dute lan, eta ondoren partekatu. Gipuzkeraren ezaugarrietako batzuk zein diren ikus dezakegu lehenengo, lana errazteko: ikus gipuzkeraren ezaugarriak Ahotsak-en. Ondoren, taula hau ere baliagarria gerta dakieke:\nGipuzkeraz Nola da euskara batuan?\nLexikoa Euskalkiko hitzak\nTaldeek lana amaitzen dutenean, guztien lana bateratuko da: talde bakoitzeko bozeramailea jasotako hitzak esaten joango da, eta idazkariak gdocs-en partekatutako taulan apuntatuko ditu. Pantaila handian ipini daiteke gdocs-eko taula hori, denek ikusi ahal izateko.\nZer egin batutako hitzekin? Lexiko eta aldaerekin karta-jolasa sortu dezakete: hitz bikoteen zerrenda bat egin dezake talde bakoitzak eta, ondoren, hitz bakoitzarekin karta bana sortu. Kartoi-mehea erabili dezakete horretarako. Posible da bikote bakoitzak marrazki bera izatea.\nNola jolastu? Karta guztiak buruz behera ipini, eta jokalari bakoitzak bi kartari emango die buelta. Jasotako kartek bikotea osatzen badute, beretzat hartuko ditu eta, bestela, berriz lehengo lekuan utzi beharko ditu. Orduan, hurrengo jokalariaren txanda izango da. Helburua ahalik eta bikote gehien eskuratzea izango da.\nBikoteen ordez hirukoteak osatu nahi badituzte (3 sinonimo/aldaera) ere posible da, baldin eta guztiak kopuru berekoak badira (denak hirukoteak). Kasu horretan, karta-jolasa beste bat izango litzateke, familien kartekin egiten dena gutxi gorabehera: karta guztiak banatu, eta galdetzen joan, txandaka: “Badaukazu 'Zonbait'?”. Baldin badauka, eman egingo dio. Ez badauka, hurrengoaren txanda da. Ahalik eta familia gehien lortzea izango da helburua.\n“Testigantza bila”. Ahotsak.eus webgunean testigantza mordoa daude gipuzkeraz. Ikasleek testigantza bana bilatu beharko dute webgunean, banaka edo binaka. Minutu bat aztertu, eta euskalkiaren ezaugarriak identifikatuko dituzte. Aurreko taula erabil dezakete horretarako.\nEz da komeni ikasle guztiek herri berak aukeratzea eta errepikatzea. Nola egin aukeraketa? Zer herri hautatu argi ez dutenentzat, aukera bat da Gipuzkoako herrien zerrendara joatea eta bideoa igota duten herriak zeintzuk diren begiratzea. Ikurra agertzen da horrelakoetan.\nTarteko hizkeraren bat ere aukeratu daiteke, nafarreraren edo bizkaieraren eragina duena (adibidez, Lezokoa, Elgoibarkoa...). Kasu horretan, gipuzkeraren ezaugarriak identifikatu beharko dituzte.\nBukatutakoan, ikaskideei egindako lanaren berri emango diete, ahoz. Lehenengo, bideo pasarte hori zergatik aukeratu duten eta hiztuna nor den, nongoa -herria mapan kokatu-, adina, biografiako daturen bat... azalduko dute. Gero, bideo pasartea ipini, ikasgelan ikusi/entzun, eta identifikatu dituzten ezaugarriak zerrendatuko dituzte. Bukatzeko, iritzia emango dute jorratutako euskalkiaz -hizkuntzalaritzaren ikuspegitik-, hiztunari buruz, lan-prozesuari buruz... Ikasle bakoitzak erabaki dezala.\n“Jolasten”. Euskalkiak lantzeko, garraioekin lotutako jolas bat egin dezakegu, hiru taldetan banatuta:\nAstoan doazenak (binaka, bata bestearen gainera igota: bat astoa eta bestea astazaina)\nZalgurdian doazenak (binaka, bat bestea eramaten: bat zaldia eta atzekoa gurdia)\nTranbiak (banaka; pertxa daukate, eta pertxarik gabe gelditu egiten dira).\nJolasteko modua eta arauak ikasleek beraiek asmatuko dituzte; talde bakoitzak bereak (harrapaketa-jolasa, lasterketa, adimen-jolasa... nahi dutena izan daiteke). Jolastu egingo dute, eta hala jolasa ebaluatzeko eta hobetzeko aukera izango dute. Ondoren, jolasaren ezaugarriak eta arauak idatziz ipiniko dituzte, euskalki batean (talde bakoitzak bat aukeratu dezala, beste taldeetakoei esan gabe; ezin da norberaren euskalkia izan, graziarik ez lukeelako izango).\nBeste taldeetako kideei euren jolasa nola den azalduko diete, ahoz. Inportantea izango da euskalki horretako ahalik eta hitz gehien erabiltzea, eta ezaugarriak nabarmentzea. Izan ere, beste taldeek zer euskalki den asmatu beharko dute. Ez hori bakarrik: jolasaren ezaugarriak-arauak errepikatu beharko dituzte, berriro esan, baina ez edozein eratara: beraiek aukeratutako euskalkia erabiliko dute.\nEuskalkiak asmatzen trebeak baldin badira, denek jolastuko dute hiru jolasetan. Ariketa honen helburua euskalkiak lantzea, irudimena martxan jartzea eta ondo pasatzea da. Ariketa egitera kanpora ateratzea edo areto handi batera joatea komeniko litzateke.\n“Zu zeu elkarrizketatzaile”. Ikasleak kazetari bihurtuko dira, 2-3 pertsonako taldeak osatuta (zozketa bidez erabaki daiteke). Herritarrek herriko euskalkiari eta gainerako euskalkiei buruz zer iritzi duten jakitea izango da helburua (bertako euskalkirik ez badago, euskalkiei buruzko iritzia jaso). Herriko adinekoei zein gazteei galdetu dakieke. Lehenengo, galdetegi txiki bat prestatuko dute denek elkarrekin, talde guztiek gauza bera galdetzeko. Elkarrizketak bideoz egitea komeni da, gero ikaskideekin partekatzeko, eta elkarrizketatuarekin argazki bat ateratzea ere ondo legoke. Grabazioaz gainera, elkarrizketatuaren datu batzuk ere jasoko dituzte: izen-abizenak, jaioteguna, biografia laburra.\nElkarrizketak egin aurretik, jarraibide orokor batzuk ematea ere komeni da. Lana egindakoan, talde bakoitzeko kideek aurkezpen txiki bat egingo dute, grabazioa erakustearekin batera, prozesua azaltzeko (elkarrizketatuaren biografia laburra, elkarrizketaren zergatia eta abar).\nOndoren, hainbat lanketa egin daitezke grabazio horiekin:\nBideo-erreportaje labur bat prestatu grabatutako irudiekin (horretarako, editatzeko programaren bat erabiltzen erakutsiko diegu, adibideak emanez; adibidez, Virtualdub edo Openshot). Bideo-erreportajea sarean zintzilikatu.\nIkus-entzunezko bakarra osatu: jasotako testigantza guztiekin ikus-entzunezko bat prestatu, gero herrian ezagutarazteko. Argazkiak, marrazkiak eta musika ere sar ditzakete.\n5. Ekoizpena partekatzea. Ahozko aurkezpena/azalpena egingo dute ikasleek, gelakideei euren lanaren emaitzak ezagutarazteko. Horiek bideoz grabatzea interesgarria izan daiteke, irakasleak ez ezik ikasleek beraiek ere baloratu ahal izateko. Ikasleek ahozkoa eta idatzizkoa bereizten ikastea komeni da, eta pixkanaka ahozko jardunean gero eta hobeto moldatzea. Irizpideak proposatzeko, irakasleari baliagarri gerta dakizkioke: ahozkoaren ezaugarriak eta baliabideak.\nGarai bateko garraioak\nJoxe Migel Olano (Donostia, 1937): Zuk kontun euki jende oso gutxik zutela ordun kotxia, e! Ta, ordun, jendia moitzen zan oso gutxi. Ez da oain bezela! Oain hartzen… edozein… Ez, ez.\nIñaki Arregi (Andoain, 1927): Gu kamiyuan futbolian ibiltzen giñan. Ta futbolian ez baloiakin, igual zean batzuk, trapukin indako katxarron bat eta… “Hi! Kotxia datorrela!”, hola, bat o beste, e! Hoi milla beatzirehun ta hogeita hamar berrogei tarte hortan behintzat iya kotxeik ez zan.\nAnita Tolosa (Urnieta, 1941): Ez zan izaten ez kotxeik ta ezer ez zan izaten. Zerbaitt´e bihar baldin bazan, Atallua oiñez.\nPatxi Maiza (Ordizia, 1933): Ni barrio hontaa etorri nitzanen bizi izatea, ba, ni ezkondu nitzen 67n eta barrio hontan zeren 1, 2, 3 kotxe eta nik ekarri non laugarrena.\nMartin Zabala (Andoain, 1926): Gerra aurretikan automobil bat bakarra zan Andoaiñen. Ta bi kamioi.\nPatxi Gabilondo (Ordizia, 1927): Kotxek ordun gutxi. Oso gutxi. Ordun oso gutxi. Kotxek noiz… oain hasi die asko! Gehiegi.\nLuxio Aranburu (Andoain, 1936): Baiño izandu zan tipo bat oso… nunbaitt´e buru-azkarra ta badakizu ze esan zun? […] “Hemen egunetik egunera kotxe gehio zeudek, e! Oandiken ezautuko diau kotxe bat hemen dijuala eta bestea ya han azaltzen bestea, e! Ezautuko diau oandikan!” esan zun, e. Pentsa zazu, e. Ze aurreratuta. Karretera hontan. Hoi esaten dizut igual oan dala hirurogei urte. Hortxe, hirurogei urteko kontua. Asmatu zun, bai. Joe! Baiña ikusten zun harek etorkizuna nola zetorren, e!\nFelix Durandegi (Donostia, 1937): Gu, adibidez, ni gaztetan Hernania ta Usurbilea ta batea eta bestea bizikletaik ez zeon… ez bazeon, ba, oiñez juten giñan. Eta bi aldiz pentsatu gabe, gaiñea!\nGumer Irastortza (Irun, 1931): Errenteira joateko saltzea edo Donostira, juten giñen baserritikan oiñez, karga dena hartuta, estaziyoaiño. Eta gero han tranbia hartu ta Errenteira. Bizimodu oso goorra ttiki-ttikitatiken.\nBenita Arabaolaza (Ezkio-Itsaso, 1914): Ordun oiñez ibili bihar izaten zan! Ta astuakin.\nJoana Iraola (Tolosa, 1924): Ba astookin ibiltzen giñen. Ez zeon kotxeik eta. Bideik´e ez zeon ordun kotxia ibiltzeko.\nLuxio Aranburu (Andoain, 1936): Ni astoakin goatzen naiz. Tolosako hortan Uzturrea astoakin. Bai, bai, goatzen naiz ni. Astoakin ibiltzen giñan.\nGumer Irastortza (Irun, 1931): Ta gero astua bialtzen genun bakarrik itxea —ez zen oaingo kotxiak eta zeak—, bidia bazekiyen eta kamiyoz kamiyo ixkiñatikan astua itxea.\nMaria Rosario Iradi (Hernani, 1933): Gero asto haundi bat bagendun eta harrek ematen zizkigun lanak! Beida, nik hemen… hau astuan koska da.\nPedro Mari Illarreta (Donostia, 1937): Hor beste zean batzuk astuakin, beste batzuk zaldi-karruakin… Dena zaldi-karruakin. Astuakin´e bazan bat, Errekakua, hua astuakin ibiltzen zana azkena-o uste det hua izango zala. Astua kargatu ta kale-xextotan. Ta bat baiño gehio burun jarri. [Buru gaiñian?] Bai, kale-xextuak. Kale-xextua badakizu zer dan: zabalik, hola… metro bat, hola. Ta hua bete ta jarri burun ta… Jo, jarri ta, heldu gabe, taka-taka-taka.\nJuana Erauntzetamurgil (Donostia, 1924): Oiñez asko juten zian lehen. Buru-xexto haundi hoietan bi marmitak […] ttentte-ttentte hartu ta taka-taka-taka, asko juten zian oiñez´e, e!\nJoana Iraola (Tolosa, 1924): Ja! Beharko! Ta earki kargatuta! Zuk ze uste dezu? Oaingo bizimodue zala? Ai, gaixua!\nMaria Rosario Iradi (Hernani, 1933): Kalea etortzen zan ama esniakin-ta eta geo, etxeakuan, ba, gantxillua eo beti labore ttikik izaten zittun astuan gaiñian —orduerdi bateko bidia edo hola astuan gaiñian juten zan, maldan gora— eta itten zittun, ba, labore ttikik. Ai, zuek ez dakizue pobre izatia ze politta dan! Eta, ba, bidian hola. Eta zerbiziyo earrak itten zizkan, zeatikan, aizu, orduerdi bateko ibilpidia kentzen ziyon eta, gaiñea, laboria itten zun.\nPilar Kortadi (Donostia, 1927): Asto-karruakin ibiltzen giñan Herreraa, Herreraiño. Hor ematen zan esnia ta tratua-ta ematen zan, ta geo, familiya hazitzen bezela, gehio iten zan eta ordun ya hasi giñan, ba, zaldi-karruakin Donostira. Ta zaldi-karruan handik hona etorri in behar da, e! Haizia ta kazkabarra ta. Geo toldua jarri zitzaion zaldi-karruai. Ya ordun ondo. Haize hotza hartzen zendun ta aurretik hasten zitzaizun ebiya, baiño aurretik hartzen zendun zira bat honea parea bitartian ta ez ziñan bustitzen.\nJoxe Aierbe (Donostia, 1934): Oso gutxi zian garai hartan zaldi-karrua zutenak.\nInaxi Altuna (Donostia, 1941): Martutenen, adibidez, ba, etxe gehienetan zeon zaldi-karrua.\nJoxe Mari Irizar (Donostia, 1940): Donostia juten giñan garaiekua. Berdura, berdura ta esnia, Donostira horrekin eamaten zan. Nik karneta atea nun bitartian holako batekin Donostira juten nitzen. [Zenbat urtera arte?] Hemezortzi urtera arte. Bitartian ez zeon ateratzeik karnetik eta… Hamalau urtekin hasi ta hemezortzi urtera arte horrekin juten giñen.\nJose Javier Azpitarte (Azkoitia, 1920): Sasoe baten dilijentzixe. Hori nere… ni umie nitzela izengo zan. Dilijentzixe egoten zan. Arrure juten… Arrure ta Elgoibarrea juten zan. Bai, zaldixekin. Dilijentzixe.\nMiren Sasieta (Urretxu, 1933): Nere gizonan aitta juten zan zaldikin. Klaro, urte asko dia, baiña zaldikin eamaten zittuen Zestonara jendia. Ta gero ez dakit nun itten zuen… transbordo. Konparazio bateako, hemendik ez dakit noa jungo zian, Azkoittira o lo ke sea, ta han gero beste batzuk.\nAkelino Elosua (Zumaia, 1913): [Hango] aittonak zaldidxak eukitzen zitun ta, zea, dilijentzidxa bezela karro bat.Taxista zan orduan hura, Azpeitira-ta jendia emateko. [Dilijentziakin?] Bai. Ta automobillak atea ziala o inbentatu ziala, ta harrek esaten omen zun “Bai, datozela nere alboa, Itziarko aldapan gora guazenian! Zeak, automobil berri hoiek, datozela nere alboa, aber zein juten dan han Itziarko aldapan gora!” Pentsa zazu ze mentalidade e, garai hartan!\nXabier Goenaga (Donostia, 1937): Nik zaldi-kotxiak ezagutu ditut Donostin, baiñon gutxi. Baiño oaindik bazeuden. Ta Amara… Ni Amaran bizi izandu naiz ta han inguruan bazeuden, ba, karro… zaldi-kotxe… jendian kotxe hoiek zituztenak eta han etxian bajuan zaldiyak gordetzen zituzten ta…\nMaria Lekuona (Hernani, 1926): Zaldiya ta karrua hartu – zaldi haundi bat bagenun— eta juntatzen giñan Enriketa eta hoik denak eta han hartu ta eamaten nittun Ereñotzua mezetaa. [Zuk zeorrek?] Nik neonek, bai, bai. Zaldiya ta karruakin. Bai. [Hara!] Bai, bai. Oiñez jun o diferentziya earra zeon harekin jun!\nBittori Zapiain (Astigarraga, 1929): Ordun tranbiak izaten zian! Gero autobusak jarri zian, baiño Hernanitikan Donostiaiño tranbian.\nBitoriana Artola (Lezo, 1918): Errenteira oiñez. Eta Errenteritik tranbian.\nJoxe Aierbe (Donostia, 1934): Tranbia, Hernaniko tranbia, hor pasatzen zan eta tranbian.\nMartin Zabala (Andoain, 1926): Tranbia pasatzen zan ordubetetik ordubetea, bat Tolosa aldea eta bestia Donostia aldea.\nArantxa Agirre (Amasa-Villabona, 1933): Bai, tranbia zan ordun Tolosaa juteko ta danetaa tranbia. Ez dakit zenbat denboatikan, porke beti retrasuakin ta hola ibiltzen zan. Uuu! Hoi akordatzen naiz ni. Tren… Ta gu jun izandu gea trenea ta ez etortzen ta oiñez jun izandu gea Tolosaa. Bai, hoi akordatzen naiz.\nMiren Mendarte (Errenteria, 1929): Zian tranbiak, baiñon zian erekiyak, saihetsetikan denak erekiyak. [Barandillakin bezela, ez?] Bai, eta toldo batzuekin. Egualdi txarra egiten baldin bazun, euri pixkat edo, tolduak jaisten zittuzten, eta, gaiñeakuan, zian erekiyak. Eta jardinera hoietan, erekiyetan, juten giñan Donostira.\nMaria Jesus Otaegi (Donostia, 1928): Beira, zian alki batzuk… Tren txu-txu bezela? Haundiyan, baiña bi aldetatik irikiya. Ordun, sartzen ziñan batetik eta bestetik jeitsi, segun nun geratzen zan espaloia. Eta kortinak hola, hola bilduta, egualdi ona iten bazun. Oso polita zan. Ta gizona tranbian manibelai ematen. Oso-oso polita. Hori udarakoa, e! Pentsa ze lujoak, e!\nJose Mari Arbelaitz (Hondarribia, 1932): Paseo Colon, Irunen merkatu zaharra leheno han zeon… oaingo herriko etxian aurrian zen merkatu zaharra eta han iten zuen bira iten zuen. Rail batetik sartu eta bestetik atea iten zen ta han iten zen jitratu. “Aguja”, “aguja” deitzen zaio.\nJoxe Antonio Huizi (Andoain, 1937): Joan gea denborapasa ta han guar… zea, aguja kanbiatzeko zea. Hoi badakizu nola izaten dan: burniya ta gero goian bola. Saltsan ari nitzala, jo-ta juan zaigu goitik behera! Hasi gea iyo nahiean ta, klaro, behera… zea, hua koskatikan behera jeitsiya zeon ta behia urruti ta gu hua altxatzeko ez giñan aillatzen. Ta hor sumatu deu “klin-klin-klin-klin” tranbian kanpanilla. “Aiba dios”! Korrika abittu giñan, harrobin gorde giñan… Ta tranbia ez geiñekin o Donostitikan zatorren Tolosa aldea o Tolosatik zatorren Donostia aldea. Ta halako batian karrasik eta zea, eta Donostitikan […] tranbia zatorrela, zea, errebuelta hola itten zun ta errebuelta hola in biharrian jo-ta tranbia ra! ta jo-ta karreteran erdia atea zan! Gaur aiña automobil izan bazan…! Eta, bueno, tranbia berriz´e pertxak-eta sartu ta atzeaka bota ta jarriko zuen zea ondo ta geo martxa tranbia. Ta gu ixil-ixilik etxea. Ta geo izengoittiya etxian `Guarda-agujas´ jarri ziyaten.\nJuan Joxe Azkue (Donostia, 1938): Geo trolebusak jarri zittuzten.\nPedro Mari Illarreta (Donostia, 1937): Bi pertxakin, zea, kabletaa. Azken batian trena bezela. Nola kablian juten dian? Ba trolebusak hola ibiltzen zian Donostin.\nPedro Iraola (Amasa-Villabona, 1941): Kurpillakin, kurpil haundikin ta nahi dun tokia juten dana. Anda dios! Zer ote da hoi? Ta autobusak, baiño pertxakin. Elektrikuak, pertxakin. Ta hor [Munoizubin] ez zeon elektrizidadia jartzeik ta jeisten zan kobradoria bi pertxai hartu ta kendu itten zan. Ta beak belozidadia ekartzen zunakin zubiya pasa. Ta geo jarri eziñik, geldik igual zea ta, jarri eziñik, zeak, pertxak, berriz.\nJuan Mari Ezkiola (Villabona, 1948), Benito Astiazaran (Asteasu, 1949) eta Jose Aizpurua (Andoain, 1946):\n- Benito: Oain autobusak dabiltzan bezela, trolebusak, pertxakin.\n- Juan Mari: Bai, pertxakin.\n- Jose: Pertxakin, bai.\n- Benito: Ta mutil-koskorran zea, jugada, izaten zan –sokakin izaten zian pertxak– heldu sokatatik eta pertxak atea trolebusai. Geatu itten zan.\n- Juan Mari: Klaro, ez zan ibiltzen.\n- Benito: Korri! Martxa!\n- Jose: Elektrikuak zian ta.\nJuan Joxe Azkue (Donostia, 1938): Klaro, argiyan indarrakin ibiltzen zian haik´e. Ta pertxa hoik atea [dizka] ta haik subak!\nPedro Mari Illarreta (Donostia, 1937): Ta atzian jun ta soka bat zakaten ta ra! tira, atea bere tokitikan ta autobusa… txoferra atea ta… Klaro, jetsi in bihar ta berriz jartzea. Ta kriston… Ta guk korri! Beti gaiztokeiyak iten.\n-Erdialdeko euskalkia, ‘gipuzkera’ izenez ere ezaguna, Gipuzkoan hitz egiten da bereziki (Nafarroako herri bakan batzuetan ere bai); hori bai, ez Gipuzkoa osoan: zenbait herritan mendebaldeko euskara (‘bizkaiera’) darabilte. Erdialdeko euskara esangura handikoa gertatu da euskararen ibilbidean, bertan oinarritu delako, gehienbat, euskara batua.\n-Ikus gipuzkeraren ezaugarriak Ahotsak.eus webgunean. Ikus Koldo Zuazoren euskalkiak.eus.


Idurre Albizu rekin elkarrizketa – PT Garaiako negozio garapeneko eta komunikazioko arduraduna | KRUCE. Produktibitate Komertziala\nIdurre Albizu rekin elkarrizketa – PT Garaiako negozio garapeneko eta komunikazioko arduraduna\n“Salmenta eta konpetentzia komertzialen inguruko formakuntzen beharra ikusten dut zalantzarik gabe, beste batzuek dagoeneko abantaila handia hartu digutelako “\nKRUCE: Idurre azalduko al diguzu labur-labur zein den GARAIA Parke Teknologikoaren helburua?\nIDURRE: PTGaraia-ren helburua garapen ekonomiko eta soziala lortzea da. Horretarako ekintzailetza eta berrikuntza aukerak sortu eta garatzeko guneak sortzen ditugu eta dinamizatzaile lana egiten dugu.\nLau arlotan egiten dugu lan:\nLan espazioak: ekintzaileak eta enpresak kokatzeko era desberdinak, tamaina eta jarduera desberdinei egokitzeko aukerarekin. Gaur egun 55 enpresa daude inkubadora, coworking, bulego eta eraikuntzatan.\nEzagutza partekatzeko espazioak: ekitaldi desberdinak egiteko baliabideak ditugu, presentzialki zein hibrido edo era telematikoan. 2020 urtean 240 ekitaldi egin ziren ia 8.000 pertsonek hartu zutela parte.\nKomunikazioa: ekintzaile, enpresa zein ekitaldiak ezagutzera emateko tresna da. Gure esku ditugun baliabideak behar duenaren zerbitzura jartzen ditugu.\nSareak: PTGaraiak Euskal Parke Teknologikoekin, espainiar eta nazioarteko Parke Teknologikoen elkarteen partaide da enpresekin harremanean jartzeko aukera eskainiz. PTGaraian ere bi enpresa sare ere baditugu martxan SINKRO eta BNI, enpresen arteko erlazioak eta sinergiak bultzatzeko.\nKRUCE: Zu GARAIA ra etorri aurretik, komunikazio eta marketing munduan ibilitakoa zara, eta baduzu experientzia eta ezagutza arlo hauetan.\nNola ikusten dituzu ibarreko enpresak? Produktura edo merkatura bideratuta daudela uste duzu?\nIDURRE: Denetarik dago, eta sektore zein produktuaren arabera merkaturatze tresnak eta estrategiak desberdinak dira. Betidanik esan da Euskaldunok ez dugula merkaturatzeko estrategia lantzeko ohiturarik, gehienbat produktuan oinarritzen garela. Garai hontan inbertsioak eta esfortzuak digitalizazioan jartzen dute fokoa, produktua ta produkzioari begira. Baina bada piskanaka aldaketa abian marketing eta komunikazioan gero ta indar handiagoz lan egiten ari dira enpresa asko. Dena den, asko dugu egiteko eta ikasteko beste herrialde batzuengatik.\nKRUCE: Enpresek beste ikuspegi bat balute hobeto eta gehiago salduko luketela uste al duzu?\nIDURRE: Zalantzarik gabe, merkatura bideratzen baditugu baliabide gehiago, hortik onura gehiago jasoko ditugula. Baina baliabideak finitoak dira, eta enpresek non inbertitu erabaki behar dute oreka aproposa lortzeko. Une aldakorra da gaur egungoa eta arlo askotan jarri behar da fokoa, baina azkenean erabakiak hartzerakoan mugak daude eta lehentasunak zeintzuk diren erabaki beharra dago.\nKRUCE: Onak al gara eukaldunok saltzeko orduan?\nIDURRE: Euskaldunak sinesgarritasun irudia dugu merkatuan, eta hori benetan baliogarria da batez ere lehen harreman bat hasterakoan lana errazten duelako. Dena den, askotan inoiz saltzera atera ez diren enpresekin aurkitzen naiz eta horrek suposatzen du hortan trebezia, ezagutza eta tresna asko daudela ikasteko eta barneratzeko. Batzutan gauza ez da ona zaren ala ez, baizik eta non kokatzen zaren, besteekin konparatuz ta asko dira salmentan denbora asko daramatenak lantzen eta trebatzen.\nKRUCE: Ibarreko enpresek nola egiten diete aurre negozio erronka berriei?\nIDURRE: Erronka berriak eguneroko gaia da enpresetan, ibarrekoetan eta kanpokoetan. Enpresa mundua erronkari lotuta dago jatorriz. Eta horri heltzeko modu desberdin asko daude, pertsona desberdinak dauden antzera. Nik esango nuke hemen, bailaran, elkarlan askorekin egiten zaiela aurre erronka horiei guztiei. Talde desberdinak daude indarrak bateratzeko eta elkarlaneko dinamikak bultzatzeko. Agian hori izan daiteke marka bereizgarri bat.\nKRUCE: Aukerak galtzen egon litezkela uste al duzu?\nIDURRE: Aukerak ez dira inoiz galtzen, edo beti galtzen dira aukerak. Honekin esan nahi dudana, momentuoro erabakiak hartzen direla eta lehentasunen arabera arlo batzuk landu eta beste batzuk ez. Lantzen ez diren arloak aukerak galtzea suposatzen du? Agian bai, baina ezin dira ate guztiak ireki eta bide guztiak aldi berean jorratu. Horretarako erabakiak hartu beharra dago eta batzutan helbburuetarantz gerturatzen laguntzen gaituzte eta besteetan ez. Baina hori, erabakia hartu harte ez duzu jakiten, eta ez duzu inoiz jakingo beste erabaki bat hartuz gero zer gertatuko ote litekeen.\nKRUCE: PT GARAIA n hainbat ekintza antolatzen dituzue. Ze eratako ekintzak izaten dira?\nIDURRE: PT Garaia ekintzailetza eta berrikuntza lantzeko espazioa da eta era guztietako ekintzak antolatzen dira: hitzaldiak, ikastaroak, aurkezpenak, kongresuak, hausnarketak, batzarrak, ikastetxe eta elkarte desberdinen bisitak ere jasotzen ditugu. Gehienetan ekintza irekiak dira eta ezagutza partekatzeko asmoarekin antolatzen dira.\nKRUCE: Nori daude zuzenduta?\nIDURRE: Era guztietako pertsona eta enpresa edo entitateei. Gaiaren arabera desberdintzen dira. Batzutan bertako, parkeko enpresek edo pertsonek antolatzen dituzte, bestetan bailarakoek edo estatu zein atzerritik ere etorri zaizkigu.\nKRUCE: Ze gai jorratzen dituzue?\nIDURRE: Gaien artean, gaur egun lantzen ari diren teknologiak ezagutzeko jardunaldiak, ekintzailetza ezagutu ta sustatzeko, bertan dauden enpresen jarduerak ezagutzeko, emakumeak zientzian duen papera indartzeko ekimenak, pertsonak kudeatzeko azken tresna eta ezagutzak, osasun arloko hitzaldiak eta azken urte hontan bereziki COVID19 gaia landuz…\nKRUCE: Salmenta eta konpetentzia komertzialen inguruko formakuntzen beharrik badagoela uste duzu?\nIDURRE: Baietz ezango nuke, zalantzarik gabe. Batetik ezagutza beharra beti dagoelako, eta bestetik, salmenta eta konpetentzia komertzialean bereziki beste batzuek dagoeneko abantaila handia hartu digutelako. Niri asko gustatuko litzaidake, Gaia gustoko dudalako eta baliagarria delako, gurean horrelako eskaintza interesgarria proposatu ahal izatea inguruan daudenei eta teknologia erabiliz, kanpoan daudenei ere.\n¿Delegación o “escaqueo”?2021/05/03\nLos pequeños detalles que hacen grandes a los vendedores2021/04/07


TAILERRA: HARREMANEN INGURUKO HAUSNARKETA – ITAIA\nPosted on 2019 apirila 07 2019 apirila 10 by ITAIA\nBlog honen sorrerari hasiera emateko idatzian azaldu genuen bezala Itaiak emakume langileok askapen prozesu eraginkor bat martxan jartzeko kontuan eduki beharreko auzien inguruan eztabaida sortu nahi du, esaterako militanteen artean hausnarketak sustatuz. Era berean, gure asmoa orain arteko inertziekin puskatu eta militantzia kontziente zein irmoa bultzatzeko tresna izatea ere bada. Horregatik, astero argitaratzen ditugun artikuluetan jorratzen den edukiari buruzko zalantzak argitzea eta hausnarketak egitea funtsezkoa deritzogu. Izan ere, lanketa kolektiborik gabe ez dugu gogoeta hauek erroraino eramango dituzten analisi eta praktikak martxan jartzeko baliabiderik sortzerik izango. Hau da, emakume langileon askapen prozesua langile klase osoak eman beharreko prozesua da, elkarlanean eta kolektiboki. Bide honetan lagundu nahian, hemen jorratutako zenbait auzi taldean lantzeko baliabideak ematen saiatuko gara, tailer edo dinamika ezberdinak proposatuz.\nHARREMANEN INGURUKO HAUSNARKETA\nTailer honek, gure inguruan, lagun taldetan zein asanbladetan, harremanen inguruan hausnartzeko oinarri bat eskaintzea du helburu. Hala ere, hasiera bat baizik ez da, gure harremanak errotik aldatzera bidean lehen urrats bat.\nHausnarketa hau, gure lehen hiru argitalpenetan oinarritzen da:\nZu ta biok adisikide? Zeren truke? Egunerokoan bizi ditugun harremanen inguruko hausnarketa (I)\nBesterik gabe, hona hemen testu horietan aipatutako gaiak taldean lantzeko gure dinamizazio proposamena.\n1) NOLAKO HARREMANAK DITUGU?\nHelburuak: nola harremantzen garen ulertzea, eguneroko bizipenei arrazoiak jarriz.\nIngurukoengandik ihes egiteko eta bakarrik egoteko beharra sentitzea normala da.\nLagun batek ez badit behar dudan hori ematen beste lagun batengana jotzen dut.\nBadakit ez dagoela betirako iraungo didan harremanik.\nX denek maite dute eta oso ongi ikusita dago, nik ere bere lagun izan nahiko nuke.\nLau esaldiak altuan irakurriko dira talde handian eta gero talde txikitan bilduko gara. Galdera bat egingo da: Nola ezaugarritzen dira gure eguneroko harremanak? Bakoitzak gogoetatu eta post-it batean idatzi. Gero post-it denak elkartu eta irakurri. Ateratako erantzunen inguruan eztabaidatu:\nZer lotura dute gure harremantzeko erak eta sistema kapitalistak? Zergatik? Nola isladatzen da?\nZer ondorio ditu harremantzeko era horrek gugan? Langile klase osoarengan? Emakume langilearengan?\nDenbora: 5minutu bakarka gogoetatzeko, 20 minutu eztabaidatzeko eta gero taldeetan hitz egindakoa elkarbanatzeari denbora bat eskaintzen dakioke.\nMateriala: Post-it ak eta idaztekoa.\nHelburuak: lehiakortasuna nudik datorren eta dituen ondorioak azaleratzea.\nNork bere burua babesteko berekoiki jokatu behar du.\nNere lagun minarekin/militante kide batekin alderatu izan naiz eta horrek gure harremanean eragin du.\nNere bertute berdinak dituen pertsona bat ezagutzean mehatxatua sentitzen naiz.\nIdentitatea eraikitzeko zertan destakatzen dudan, nere dohaia deskubritu behar dut.\nTalde txikitan 4 esaldi hauek irakurri ondoren gure bizipenak eta sentsazioak elkarbanatu.\nZergatik ematen dira horrelako egoerak? Noren interesei erantzuten diote? Nork ateratzen du probetxua eta nork pairatzen ditu?\nZer ondorio ditu langile klasearentzat? Emakume langilearentzat?\nDenbora: 20 minutu talde txikitan eta gero nahi bada ondorio orokorrak talde handian elkarbanatzeko tarte bat utzi daiteke.\nMateriala: orriak eta idaztekoa.\n3) HORREN AURREAN ZER?\nHelburuak: gure harremanak gaurdanik lantzen hasteko oinarrizko kontzeptu batzuen inguruko hausnartzea.\nDinamika: Hiru taldetan banatuko gara eta talde bakoitzak kontzeptu hauen inguruan hausnartuko du hurrenez hurren: dependentzia, zaintza eta askatasuna. Kontzeptu bakoitzaren hausnarketa hiru esparru ezberdinetan mugatu daiteke edo soilik bat aukeratu: familia, lagunartea, eta militantzia formala.\nNola bizi dugu? Nola islatzen da?\nNola ulertu behar dugu? Zer garrantzia du?\nHausnarketa bukatzerakoan, eztabaidatutakoa elkarbanatzeko orduan kolore ezberdinetako kartulinak erabili daitezke hitz egindakoa argiago jasotzeko.\nDenbora: 20 minutu utzi daitezke eztabaidatzeko eta 10 esandakoa elkarbanatzeko baina momentuko beharren arabera kudeatu daiteke.\nMateriala: Orriak eta idaztekoa. Koloretako kartulinak nahi izan ezkero.\nThis entry was posted in Dinamikak and tagged Harremanak. Bookmark the permalink.\n← GIZARTEAREN BIOLENTZIAZ, JAI GIROAZ ETA HIPERSEXUALIZAZIOAZ\nREFLEXIÓN TEÓRICO-POLÍTICA DE LA PROBLEMÁTICA DE GÉNERO →


Herri Ametsa ikastolan Orientazioaren helburu nagusia ikasleen auto-errealizazio bidean beraien garapen integrala gauzatzea da. Era horretan, irakasle guztion eginkizuna gure ikasleen orientazioa esparru desberdinetan aurrera eramatea izango da.\nHerri Ametsa Ikastolan Orientazioa ez da Orientazio Departamenduko partaideen funtzioa soilik. Eginkizun honetan Orientatzailea, Laguntza Gelako irakaslea, Ikasketa Burua, tutoreak, irakasleak, familiak eta Kanpoko Zerbitzuak partaideak gara.\nOrientazio departamenduko partaideak\nOrientadora: Gotzone Arbona\nPT irakaslea: Igor Rezola\nJefe de estudios: Xabier Amilibia\nAyudantes: Olatz Maiz eta Kristina Alvarez.\nOrientazio departamenduarekin harremanak\nBehar bereziak duen ikasle bat Orientazio Departamendura bideratzeko tutorearen parte-hartzea beharrezkoa izango da. Bera izango baita, ikaslea eta bere familia Orientazio Departamenduko kideekin harremanetan ipiniko duena.


2018ko maiatzaren 16a [Ikasleak]\nNUP-ek bost master eskaini zituen Carolina Fundazioaren bidez, eta 12.641 eskaera egon dira\nEskaera gehien jaso dutenak Osasun Publikoko Unibertsitate Masterra eta Lan Arriskuen Prebentzioari buruzko Masterra izan dira\nCarolina Fundazioak eta IGUEk (AUIP) beka emandako ikasleak, joan den ikasturtean NUPen, Unibertsitateko nazioartekotze-arduradunekin.\nNafarroako Unibertsitate Publikoak (NUP) bost master eskaintzen dizkie ikasle iberoamerikarrei, Carolina Fundazioaren bidez, eta 12.641 eskaera egon dira, guztira, haietan parte hartzeko. NUPek handiagotu egin du aurtengo graduondokoen eskaintza, eta joan den urtean baino bi gehiago eskaintzen ditu. Bi horietako bat izan da, hain justu, Unibertsitatean bekarekin ikasteko bigarren eskatuena.\nEskaerarik gehien jaso dituena Osasun Publikoko Unibertsitate Masterra izan da, 4.715 eskaera jaso baititu; ondoren Lan Arriskuen Prebentzioari buruzko Masterra dator, 2.797 eskaerarekin, eta hirugarren postuan Informazio Geografikoko Sistemetako eta Teledetekzioko Unibertsitate Masterra, 1.908 eskaerarekin (azken biak dira deialdi honetan lehen aldiz eskaini direnak). Atzetik datoz Nekazaritzako Elikagaien Industrietako Teknologiako eta Kalitateko Unibertsitate Masterra, 1.636 eskaerarekin, eta Unibertsitate Masterra Energia Berriztagarrietan: Sorkuntza Elektrikoa, zeina 1.585 pertsonak egin nahi baitute. Izan diren eskaera guztien heren bat (4.236) Kolonbiatik datoz, non NUP partaide den partzuergoek –Campus Iberus eta Unibertsitateen G-9 Taldea– gero eta ahalegin handiagoa egin baitute masterrak sustatzeko lanean. Ondoren, eskaera gehienak herrialde hauetatik datoz: Ekuador, Brasil, Venezuela eta Mexikotik. Denera, 22 herrialdetatik egin dituzte eskaerak.\nCarolina bekak eta NUPeko master eskaintza\nCarolina Fundazioaren graduondoko bekak Iberoamerikako Nazioen Komunitateko kidea den Latinoamerikako herrialde bateko lizentziadun nazionalak, curriculum bikain batek bermatutako gaitasun akademiko edo profesionalak dituztenak, Espainian prestatzeko dira. Carolina Fundazioa 2000. urtean sortu zen. Erakundearen helburua da Espainiaren eta Iberoamerikako Nazioen Komunitateko herrialdeen arteko harreman kulturalak eta hezkuntza eta zientzia lankidetza sustatzea. Sortu zenetik, 16.000 beka eta ikerketarako laguntza eman dizkie Iberoamerikako unibertsitate-ikasleei.\nGogorarazi behar da NUPek eskaintzen dituen 26 master ofizialetan izena emateko epea zabalik dagoela ostiralera arte, hau da, maiatzaren 18ra arte. Horri buruzko informazio guztia ikusten ahal da Unibertsitatearen webgunean.


Sasihistoria - Wikipedia, entziklopedia askea.\nSasihistoria kontakizun historikoa zalantzan jartzen saiatzen den diskurtso mota bat da, historiografiaren prozedurak eta teknikak errespetatzen ez dituen ikerketa metodologiko bat erabiliz. Sasihistoria ikerketa alboratzearekin ezaugarritzen da; hau da, soilik aurretiko postulatuekin bat datozen gertaerak aztertu eta hipotesiak egokitu egiten dira teoriara moldatu daitezen. Aldi berean, datazio-teknikak, dokumentuak kontrastatzeko teknikak nahiz testuak aztertzeko teknikak alde batera uzten dira, baita aldez aurreko lanak nahita baztertzen ere. Beste ikerlariekin hitz egiteari uko egin ohi zaio eta gertaerak, nahiz zenbaitetan prozesu historikoak ere, jada gainditutako ikerketa-moduak erabiliz aztertzen dira.\nGainera, hausturagile, antiakademiko, sentsazionalista eta ustezko konspirazioen aurkitzaile gisa agertu ohi da. Oro har, alde batera uzten dira frogapenak, intsinuazio eta susmoen mesederako.\nKasu batzuetan, kriptohistoria terminoa erabiltzen da, 'kriptozoologiarekin' analogiaz, okultismoarekin zerikusia duen testu historikoa adierazteko.\nSasihistoria, sasizientzia kontzeptutik eratorria da eta sasiarkeologiarekin erlazionatzen da askotan. Kontzeptu hauen erabilera maiz gainjarri egin daiteke.\n1 Definizioa eta etimologia\n3 Sasihistoria adibideak\n3.1 Antzinako estralurtarrak, teknologia zaharrak eta lur galduak\n3.2 Sasihistoria antisemita\n3.3 Kronologia alternatiboak\n3.4 Faltsifikazio historikoa\n3.5 Berrikuspen historikoa\n3.6 Berrikuspen etnozentrikoa\n3.7 Sasihistoria arrazista\n3.8 Kolonaurreko kontaktu-teoria transozeanikoak\n3.10 Sasihistoria erlijiosoa\nDefinizioa eta etimologiaAldatu\nSasihistoria terminoa XIX. mendearen hasieran sortu zen, eta beraz, sasiezagutza eta sasizientzia terminoak baino zaharragoa da hitza. 1815eko adierazpen batean, Homero eta Hesiodoren Lehiaketa izendatzeko erabiltzen da, Homero eta Hesiodo poeta grekoen arteko fikziozko lehia deskribatzen duen ustezko narrazio historiko bat dena. Terminoaren zentzu gutxiesgarria, historiografiaren lana faltsu edo alferrikako gisa izendatzen duena, 1815eko beste ziurtagiri batean aurkitzen da. Sasihistoria sasizientziaren antzekoa da; izan ere, bi faltsifikazio-motak ikerketa intelektualaren eremurako ezarritako ikerketa-estandarrak bete nahian lortzen dira, baina ez bata ta ez besteak ez dituzte betetzen. Gainera, sasizientziak honen parte izan nahi du, bere onargarritasunerako laguntza-ebidentzia gutxi eskaintzen dituen arren.\nMichael Shermer eta Alex Grobman idazleek sasihistoria honela definitzen dute: "iraganaren berridazketa, egungo helburu pertsonal edo politikoetarako". Beste idazle batzuek definizio zabalagoa hartzen dute; Douglas Allchin-ek, zientziaren historialari batek dio, aurkikuntza zientifikoaren historia modu sinplifikatuan aurkezten denean, drama gehiegizkoarekin eta zientzialari idealizatuekin, horrek okerreko estereotipoak sortzen dituela zientziaren funtzionamenduari buruz, eta, izatez, sasihistoria bat dela, errealitateetan oinarrituta egon arren.\nRobert Todd Carroll-ek obra sasihistorikoak identifikatzeko irizpideen zerrenda bat garatu du. Honela dio: "Sasihistoria, historia da zera kontutan hartuta:\nMitoak, elezaharrak, sagak eta antzeko literatura aztertzen ditu, hitzez hitz.\nEz da kritikoa ez eszeptikoa historialari zaharren irakurketetan, hauen baieztapenak bere balio izendatuan barneratuz eta antzinakoen baieztapenen kontrako ebidentzia enpiriko edo logikoak alde batera utziz.\nMisio batean dago, ez bilaketa batean, agenda politiko edo erlijioso garaikideren bat babestu nahian, iraganari buruzko egia aurkitu beharrean.\nAskotan ukatu egiten du egia historikoa bezalako zerbait egotea, eta muturreko nozio eszeptiko bat egiten du bere: soilik guztiz benetakoa denari dei dakioke "egia", eta ezer ez da guztiz benetakoa, beraz, ezer ez da egia.\nAskotan esaten du historia mitoen multzoa baino ez dela, eta historia desberdinak ezin direla konparatu estandar akademiko tradizionaletan, hala nola zehaztasunean, probabilitate enpirikoan, sendotasun logikoan, garrantzian, integritatean, inpartzialtasunean, zintzotasunean eta abarretan, baizik eta arrazoi moral edo politikoetan.\nHautakorra da dokumentu zaharrak erabiltzeko momentuan, bere agendara moldatzen diren dokumentuen aldeko iritzia emanez eta agendara egokitzen ez diren dokumentuak alde batera utzita edo interpretatuta.\nBere ustez, zerbait benetakoa izateko aukera nahikoa da zerbait hori egia dela sinesteko, betiere norberaren agendara egokitzen bada.\nAskotan esaten du konspirazio bat dagoela bere erreklamazioak erreprimitzeko, arrazismoagatik, ateismoagatik edo etnozentrismoagatik, edo bere agenda politiko edo erlijiosoaren aurka egoteagatik.\nNicholas Goodrick-Clarke-k nahiago du "kriptohistoria" hitza. Beharrezko bi elementu identifikatzen ditu, hala nola "Lehen mailako iturrien ezjakintasun osoa" eta "zehaztugabetasun eta baieztapen zoroak" errepikatzea.\nHauek dira sasihistoriaren beste ezaugarri komun batzuk:\nGertaera desberdinen arteko lotura arbitrarioa, teorikoaren iritziaren arabera, eredu bat osatzeko. Hori, eskuarki, gero konspirazio-teoria batean garatu ohi da, eredua sortu eta mantentzeaz arduratzen den agente ezkutu bat postulatuz. Adibidez, El enigma sagrado sasihistorikoak Zaldun Tenplarioak, Grial-ari buruzko Erdi Aroko erromantzeak, Merovingia franko dinastia eta Nicolás Poussin artista batzen ditu, Jesusen zuzeneko ondorengoak identifikatzeko asmoz\n“Gerta zitezkeen” gertaera probaezinen ondorioak hipotetizatzea, hala izan zela pentsatuz, besterik gabe.\nSentsazionalismoa edo eragin-balioa.\nSakontzeko, irakurri: «Errebisionismo historikoa», «Negazionismo historiko» eta «sasiarkeologia»\nHauek dira teoria sasihistorikoaren kategoria komun batzuk, adibideekin. Kontuan izan kategoria bateko teoria guztiak ez direla nahitaez sasihistorikoak; sasihistoriatzaileak erakartzen dituzten kategoriak dira.\nAntzinako estralurtarrak, teknologia zaharrak eta lur galduakAldatu\nImmanuel Velikovskiren Worlds in Collision (1950), Ages in Chaos (1952) eta Earth in Upheavalen (1955) liburuek, "bat-bateko best-seller" bihurtu zirenek, frogatu zuten mitologia zaharrean oinarritutako sasihistoriak finantza-arrakasta ikaragarrirako potentziala zuela, eta etorkizuneko lanen arrakasta-eredu bihurtu zen.\n1968an, Erich von Däniken-ek Chariots of the Gods? argitaratu zuen, eta bertan, kanpoko espazioko antzinako bisitariek piramideak eta beste monumentu batzuk eraiki zituztela dio. Harrezkero, antzeko baieztapenak egiten dituzten beste liburu batzuk argitaratu ditu. Baieztapen horiek guztiak sasihistoria gisa sailkatu dira. Era berean, Zechariah Sitchinek liburu ugari argitaratu ditu. Liburu horien arabera, Nibiru planetako izaki estralurtar batek, Anuncinaki izenaz ezagutzen dena, Lurra bisitatu zuen antzina, urrea eta genetikoki eraldatutako gizakiak bilatzeko, esklabo gisa zerbitzatzeko. Hark dio gertaera horien oroitzapenak sumertar mitologian eta mundu osoko beste mitologia batzuetan erregistratzen direla. Espekulazio horiek ere sasihistoria gisa sailkatu dira.\nAstronauta zaharren hipotesia are gehiago zabaldu zen Estatu Batuetan Ancient Aliens telesailaren bidez. Ronald H. Fritze historia-irakasleak ikusi zuen von Däniken-ek eta Ancient Aliens programak sustatutako baieztapen sasihistorikoak ezagunak direla AEB-tan. "Oroimen eta jatortasun gutxiko pop-kultura batean, estralurtarrak eta piramideak eta galdutako zibilizazioak modak bezala birziklatzen dira "\nGraham Hancock autoreak liburuen lau milioi kopia baino gehiago saldu ditu, tesi sasihistoriko hau sustatuz: antzinako munduko monumentu nagusi guztiak, Stonehenge, Egiptoko piramideak eta Pazko uharteko moaiak barne, antzinako superzibilizazio bakar batek eraiki zituela, Hancock-en arabera K.a. 15000tik 10000ra bitarte egin zutelarik aurrera, zibilizazio modernoarekin alderatuz, ezagutza teknologiko eta zientifiko berdin edo hobearekin. Lehenik, argumentu horren forma osoa 1995eko Huellas de los dioses salmenta-arrakastan argitaratu zen, herri-txalotzea irabazi zuena, baina erdeinu akademikoa ordea. Christopher Knightek, antzinako zibilizazioek gaur egungoek baino teknologia aurreratuagoak zituztela dioten baieztapen sasihistorikoak azaltzen dituzten hainbat liburu argitaratu ditu, Uriel's Machine (2000) barne.\nLemuria izenez ezagutzen den kontinente galdu bat Ozeano Barean inoiz existitu zela dioen baieztapena ere sasihistoria gisa sailkatu izan da.\nSiongo jakintsuen protokoloak iruzurrezko lana da, eta juduen mundu-nagusitasunerako konspirazio historikoa erakutsi nahi du. Lana, behin betiko, 1921eko abuztuan frogatu zen faltsifikazio gisa, The Times-ek adierazi zuenean dokumentuaren zati handi batzuk zuzenean plagiatu zirela Maurice Joly-ren 1864ko El diálogo en el infierno entre Maquiavelo y Montesquieu elkarrizketa satirikotik., baita Biarritz-etik ere (1868), Hermann Goedsche-ren antisemita eleberritik.\nKhazar-en teoria akademiko marjinalak dioenaren arabera, Europako judu gehienak Erdialdeko Asiatik datoz. Adostasun akademiko orokorra gorabehera, teoria hori berdin sustatu da antisemitek eta antisionistek bultzatuta, juduak Europan eta Palestinan elementu bitxia direla argudiatuz.\nHolokaustoa ukatzea eta, oro har, genozidioa ukatzea sasihistoria gisa sailkatzen dira. Holokaustoa ukatzearen defendatzaile nagusiak David Irving eta beste hainbat dira, Holokaustoa, Holodomorra, Armeniako genozidioa eta beste genozidio batzuk gertatu ez zirela edo handizkaturik agertu zirela argudiatzen dutenak.\nKronologia alternatiboa ekitaldien sekuentzia berrikusia da, akademikoek onartutako mundu-historiaren denbora-lerro estandarretik desbideratzen dena. Kronologia alternatiboaren adibide bat Anatoly Fomenko-ren Kronologia Berria da. Kronologia horren arabera, erregistratutako historia k.o. 1.000. urtearen inguruan hasi zen, eta puntu horren aurretik ustez gertatu ziren gertaera guztiak ez ziren inoiz benetan gertatu, edo gertaeren kontaketa zehaztugabeak dira. Beste adibide bat, ez hain muturrekoa, David Rohl-en Kronologia Berria da, Egipto zaharraren eta Israelen historiarako onartutako denbora-lerroak oker daudela dioena.\nVIII. mendean, Konstantinoren Dohaintza izenaz ezagutzen den agiri faltsifikatu bat, ustez Erromaren gaineko autoritatea eta Erromatar Inperioaren zati mendebaldarra Aita Santuari transferitu ziona, zabalki hedatu zen. XII. mendean, Monmoutheko Geoffrey-k Historia Regum Britanniae lan sasihistorikoa argitaratu zuen, herri britainiarraren historia eta jatorria deskribatu nahi dituena. Aurreko zelten tradizio mitikoak laburbiltzen ditu liburuak, Arturo errege mitikoaren balentriak puzteko. Guillermo de Newburgh historialari garaikideak 1190. urte inguruan idatzi zuen: "nahiko argi dago gizon horrek Arturori eta haren ondorengoei buruz idatzi zuen guztia, edo baita Vortigernen aurrekoei buruz ere, batetik berak eta bestetik beste batzuek asmatu zutela ".\nShakespeare-en autoretzaren auzia teoria marjinala da, eta esaten du William Shakespeare-ri esleitutako lanak Stratford-upon-Avon herriko William Shakespeare huraz gain, norbait gehiagok idatziak direla. Antzeko teoria marjinal errebisionista bat Jesusen mitoaren teoria da, Nazareteko Jesusen figura historikoa inoiz existitu ez zela eta honen existentzia lehen kristauek asmatu zutela dioena. Gaur egun, argudio horrek oso babes gutxi du erlijio guztietako jakintsuen eta historialarien artean, eta sasihistorikotzat deskribatu izan da. Errebisionista konfederatuek ("Gerra Zibileko errebisionista" ere esaten zaie), Konfederazioaren Kausa Galduak eta neo-konfederatuek argudiatzen dute estatu konfederatuen motibazio nagusia estatuen eskubideak eta gobernu mugatua mantentzea zela, esklabotasuna gorde eta zabaldu beharrean.\nIdeia afrozentrikoenak (hau da, Afrika eta kolonaurreko Ameriken arteko harreman-teoriak, ikus Antzinako Egiptoko arrazari buruzko eztabaida) sasihistoriko gisa identifikatu dira, 1990eko eta 2000ko nazionalista hinduek argitaraturiko “ariar indigenen” inguruko teoriekin batera. Mistizismo germanikoaren eta nazien okultismoaren barruan garatutako "kriptohistoria" ere sasihistorikotzat jo izan da.\nEguzki-hizkuntzaren teoria ideologia sasihistorikoa da, eta hizkuntza guztiak proto-turkiar baten ondorengoak direla baieztatzen du. Teoria, hein batean, turkiar hizkuntzan mailegu arabiarrak zilegiztatzeko pentsatua izan dela esan daiteke, hitz horiek turkiar hitzetatik eratortzen direla esatean.\nTeoria sasihistoriko nazionalista askok antzinako Israelgo Hamar Tribu Galduei buruz hitz egiten dute. britainiar Israelismoa, anglo-israeldarra ere esaten zaiona, mota horretako adibiderik ezagunena, erabat ezeztatu dute historialariek, hainbat azterketa-eremuren sorta zabal baten ebidentzia erabiliz.\nJosiah Priestek eta XIX. mendeko beste idazle estatubatuar batzuek narrazio sasihistorikoak idatzi zituzten, afroamerikar eta bertakoen erretratu oso negatiboak idatziz. Priest-en lehen liburua The Wonders of Nature and Providence, Displayed (1826) izan zen. Kritikari modernoek Estatu Batuetako sasihistoria modernoaren lehen lanetako bat dela uste dute. Priest-ek eraso egin zien bertako amerikarrei American Antiquities and Discoveries of the West-en (1833) liburuan eta afroamerikarrei Slavery, As It Relates to the Negron (1843) liburuan.\nKolonaurreko kontaktu-teoria transozeanikoakAldatu\nKolonaurreko harreman transozeanikoari buruzko teoria gehienak, Ameriketako iparraldeko presentzia eta egiaztatutako beste ezagutza batzuk alde batera utzita, sasihistoria gisa sailkatu dira, Amerikak benetan arabiarrek edo musulmanek aurkitu zituztela baieztatuz. Gavin Menzies-en liburua (1421): Txinak mundua aurkitu zuen urtea, Txinako marinelek Amerika aurkitu izanaren ideia defendatzen duena, sasihistoria lan gisa sailkatu izan da.\nGertaera historiko batzuen motibazio psikologikoak aztertzea da psikohistoria; psikoanalisia edo beste diziplina psikologiko batzuk erabiltzen ditu, antropologiarekin eta soziologiarekin lankidetzan, talde eta nazioen portaera sozial eta politikoen jatorri emozionala aztertzeko. Haren bultzatzaile nabarmenena Lloyd deMause da, The Journal of Psychohistory-ren sortzailea, eta hazkuntza-motak aztertzen aritu da. Zenbait historialarik sasihistoria gisa sailkatu dute, beste batzuek ez bezala.\nMichael Baigent, Richard Leigh eta Henry Lincoln-en Enigma sakratua (1982) liburuak erakutsi nahi du zenbait figura historiko, hala nola Godofredo de Bouillon, eta aristokrata garaikideak Jesusen ondorengo zuzenak direla. Historialariek sakon aztertu dute liburua, eta sasihistoria gisa sailkatu dute. Orain badakigu bertan erabilitako taula genealogikoak faltsuak direla. Hala ere, liburua nazioarteko best-seller bat izan zen eta El código Da Vinci nobela arrakastatsuaren inspirazio izan zen.\nSasihistoria erlijiosoaren beste adibide bat, David Bartonen eta beste batzuen idatzietan aurkituriko tesia da, esanez Estatu Batuak soilik kristau-nazio gisa eraiki zirela. Historialari tradizionalek, aldiz, jarrera tradizionalaren alde egiten dute, hau da, Estatu Batuetako guraso fundatzaileek eliza eta estatua bereizita mantentzeko asmoa zutela.\nNoeren ontziaren bilaketak ere sasihistoria gisa sailkatu dira.


Irekia Eusko Jaurlaritza - Gobierno Vasco :: Valentziako Arkitektura Eskolako ikasleek Salburuako babes ofizialeko 242 etxebizitzen sustapena bisitatu dute eraikingintza jasangarriko eredu gisa\nValentziako Arkitektura Eskolako ikasleek…\nEnsanche 21 sozietatearekin lankidetzan, Valentziako Arkitektura Eskolako hogeita hamabi ikasle daude Gasteizen Salburua eta Zabalgana auzoetako eraldatze urbanistikoa ezagutzeko.\nIrakasleek lagundurik, VISESAko eta Ensanche 21 sozietateko teknikarien eskutik bisitatuko dute ikasleek Salburuako Boulevard kaleko babes ofizialeko 242 etxebizitzen sustapena, arkitekturaren eta ingurumenaren jasangarritasun eredu dena.\nEraikuntzaren alderdi berrienak ezagutuko dituzte, barne-urbanizazioa, elementu erkideak, etxebizitzak barrutik eta batez ere, galdara-gela erkidea aurreikusita dagoen kogenerazio sistemarekin.\nKogenerazio-instalazioak honetan datza: gasez elikatutako ekipoa, generadore baten bitartez elektrizitatea sortzen duena. Elektrizitate hori, elektrizitatea banatzeko dagokion konpainiari saltzen zaio. Kalkulatutakoaren arabera, proiektu honen energia primarioaren kontsumo-koefizientea %48,6 da, araudia zehatz-mehatz betetzen duen proiektu baliokide baten kontsumoarekin alderatuta. Era berean, galdara horiek sorrarazitako beroarekin ura berotzen da, etxebizitzetako ur bero sanitarioa, alegia.\nSustapen honetako 242 BOEak 2012ko lehen hiruhilekoan entregatuko dira. Logela bikoak dira 115 etxebizitza, 10 daude mugikortasun urriko pertsonentzat gordeta eta 127 etxebizitza dira hiru logelakoak. Etxebizitzen prezioari dagokionez, 99.765 € eta 135.875 € arteko da, BEZ aparte, eta garajea eta trastelekua barne hartuta.